qundao/data-zh-poetry huggingface dataset:
答客《劝止吟》诗
作者：李宪噩
朝代：清

自于人事远，僻性日深沈。岂敢厌时宠？其如乖众心。澹中成独赏，尘外或知音。重感相期意，尊前《劝止吟》。
粤中留别
作者：李宪噩
朝代：清
体裁：古风

居者冷悄悄，行者纷蹙蹙。生人有别离，谁禁拭双目？怀归岂不切，久客情已熟。寒暑易絺裘，忻戚换歌哭。花鸟日渐狎，江山亦相属。举杯再为欢，斜日照林谷。舣舟惨不发，离言更重复。风波讵无期，茫茫未能卜。
粤中留别
作者：李宪噩
朝代：清

居者冷悄悄，行者纷蹙蹙。生人有别离，谁禁拭双目？怀归岂不切？久客情已熟。寒暑易絺裘，忻戚换歌哭。花鸟日渐狎，江山亦相属。举杯再为欢，斜日照林谷。舣舟惨不发，离言更重复。风波讵无期，茫茫未能卜。
粤中秋兴，用放翁《石镜山前》诗韵，示子乔
作者：李宪噩
朝代：清

榕树风高敛夕辉，南游浩淼此来依。漫离乡井谁相迫？无与功名底不归。江浦秋阴成雨易，山城日暮见人稀。田园久别应荒废，手植丹枫皆十围。
粤中送友人游龙州
作者：李宪噩
朝代：清

远道更为别，谁能不泪挥？依人无地善，久客几时归？柱见临关立，鸢愁堕水飞。伏波千载后，游到此间稀。
约南溪看桃花未得往，化事已阑，寄诸弟城中
作者：李宪噩
朝代：清

未及赴春约，桃花已先落。况兹风雨天，草堂阴漠漠。暮色悄已入，鸣鸠殊未歇。寥寥此时意，书之寄城阙。
腊日廿四日，携儿辈游村市，寄子乔
作者：李宪噩
朝代：清

贫居远郊外，村市小溪口。除寒物象新，丰年人气厚。鸡犬扰衢巷，烟火暖榆柳。祀灶须白饧，馈岁贵黄韭。提携前村稚，伛偻东家叟。煖帽宽布裘，跨驴越陇亩。长者引我前，少者逐我后。最幼不能行，佃客强之负。出门眺平野，残雪耀林薮。相逢少衣冠，三五乡邻友。儿童得所欲，吾亦视寡有。未夕忻然归，斜阳挂茅牖。托处既休暇，乘兴皆其偶。念子在边城，出入慎闲守。
自题《秋䈉集》
作者：李宪噩
朝代：清

旧卷闲来读，苦吟今几春。尚多违古意，渐不悦时人。气味全宜冷，平生合得贫。无须问千载，会取此中真。
舟中除夕寄子乔
作者：李宪噩
朝代：清

江头啼暮雅，野泊数帆斜。岁夕怜残夜，船房似小家。榜人勤水祭，儿女忆山衙。遥念起还早，独听晨鼓挝。
舟行入永州界
作者：李宪噩
朝代：清

舟行入楚境，好是早春时。适性原宜旷，名山不必奇。经旬陡渠转，几载岭云思。寄语南游客，无须过九疑。
舟行感寓，示闲云
作者：李宪噩
朝代：清

两足日著土，闲居淡无味。登舟未半程，举步思履地。系缆争上坡，如恐不容遂。乘风亦可悦，水懦固无畏。徒以人情乖，嗜乐轻其易。子者皆非美，夺者罔不贵。物理苟不推，耄老同儿戏。
舟行，示闲云
作者：李宪噩
朝代：清

泛泛潇湘渚，春洲柳已明。山遥知水阔，风正信舟行。竹寺幽堪画，江村好是晴。同看足闻赏，不必问归程。
芜湖月
作者：李宪噩
朝代：清

一片江城月，天空霁色新。今宵待关舫，多少忆乡人？楚雪消方尽，吴歌听未真。晓风解相送，早及秣陵春。
莱州，赠林郎故人林鸣九孙
作者：李宪噩
朝代：清

倚杖临风思渺然，柴公堤上月娟娟。莺雏啼罢自飞去，城郭如斯悲昔年。去日怀中呼幼字，今来海上震才名。与郎三世为投赠，莫厌词场老瘦生。
莱州，赠林郎故人林鸣九孙·其一
作者：李宪噩
朝代：清

倚杖临风思渺然，柴公堤上月娟娟。莺雏啼罢自飞去，城郭如斯悲昔年。
莱州，赠林郎故人林鸣九孙·其二
作者：李宪噩
朝代：清

去日怀中呼幼字，今来海上震才名。与郎三世为投赠，莫厌词场老瘦生。
落叶
作者：李宪噩
朝代：清

落叶溪头路，昼阴寒鸟喧。独来亭上立，迢递见东原。寂寂残秋换，凄凄风景翻。应知垄头树，昨夜染霜痕。
落花
作者：李宪噩
朝代：清

恨紫与愁红，飘零西复东。离枝犹带雨，拂树乍惊风。客去小斋静，鸟啼春榭空。物情有荣落，祗是与人同。
蒿洲闻驴鸣
作者：李宪噩
朝代：清

知殊仲宣癖，岂解爱驴鸣？薄暮江头听，故乡墟里情。立边村径远，归处柳烟横。自识中州近，岭南无此声。
西园对月
作者：李宪噩
朝代：清

万里西园月，还应照故乡。残乌啼落木，新鬼吊空堂。荆树知犹在，松亭宜就荒。家书前日到，亲友几人亡。
西园示新亭
作者：李宪噩
朝代：清

说罢离愁依旧闲，空园日暮鸟飞还。芭蕉过雨声初歇，又见云生叠叠山。
西石
作者：李宪噩
朝代：清

愚性在林谷，所遇即佳赏。一石虽云孤，探索罗殊象。
览镜
作者：李宪噩
朝代：清

独坐览清镜，萧然贫病兼。漫嗟人共弃，相对我犹嫌。骨相本来薄，身名合用潜？不须生妄想，频复就爻占。
订《中晚唐诗人主客图》既成，怅然有感，题卷末二首
作者：李宪噩
朝代：清

古来耽此道，清味本酸寒。思入如中病，吟成胜拜官。物生皆不隐，情动即教看。未识成何用？凭将鬓发残。前生应有罪，天谴作诗人。但见无双士，常膺不次贫。青山穷道路，白首役精神。独为求知己，淹留万古身。
订《中晚唐诗人主客图》既成，怅然有感，题卷末二首·其一
作者：李宪噩
朝代：清

古来耽此道，清味本酸寒。思入如中病，吟成胜拜官。物生皆不隐，情动即教看。未识成何用？凭将鬓发残。
订《中晚唐诗人主客图》既成，怅然有感，题卷末二首·其二
作者：李宪噩
朝代：清

前生应有罪，天谴作诗人。但见无双士，常膺不次贫。青山穷道路，白首役精神。独为求知己，淹留万古身。
访于君惠先生幽居
作者：李宪噩
朝代：清

回鞭指西日，客心倦长途。嘉树蔼如荠，造此静者庐。主人常独游，日夕林野娱。下马聊延伫，秋色照轩除。扃锁室东户，窥见架上书。栖禽稍动竹，晚风始飘梧。山翁傍晚归，霜雪生鬓须。再拜乞高言，诲我方徐徐。道深意弥歉，养至中乃虚。性情果堪挹，文章固其余。归拟守冲漠，躁念终当祛。
谋归慰母，喜而成句
作者：李宪噩
朝代：清

故乡归路不须愁，北去长江皆顺流。好挂双帆渡湘浦，恰逢三月下扬州。草堂久别贫犹在，桐圃全荒闲更修。且喜慈亲能强饭，海鱼正贱梦初收。
谢颖叔赠茉莉、小松
作者：李宪噩
朝代：清

茉莉稀偏贵，山松小更佳。寄来从远道，移植向高斋。当暑饶清馥，淩寒惬素怀。闲庭独看好，时复与人偕。
贫官仆并序
作者：李宪噩
朝代：清

贫官仆，形蹙蹙，身上单寒无厚服。道逢旧伴狐裘鲜，随侍官船官新迁，气势居然当我前。贫官仆，尔勿怨，尔择主不善。尔何不从要钱官，使尔口肥身披煖。尔不见官之子，犹著粗布衣，船中索饵带啼饥。
赠别王蜀子
作者：李宪噩
朝代：清

不谓能相赏，得君于众稀。片言意初合，前日识犹非。每约入山宿，新同观海归。来朝隔林谷，室望白云飞。
赠单书田先生
作者：李宪噩
朝代：清

朝日照穷巷，寒雅叫枯桑。破宇断烟火，唯见屋上霜。叩户似无人，剥啄惊空堂。古貌稍难近，初接方回遑。室中无一物，四壁生清光。败絮乱不整，点缀在衣裳。身窘道益泰，吐气固能扬。时时金石句，纵横出饥肠。我对交敬愧，大论何坚强。侧闻室人语，呢呢多怨伤。顾此男女忧，焉知狷与狂。丈夫率有志，良为此辈戕。卓哉陶元亮，前修邈难量。
赠单绍伯先生
作者：李宪噩
朝代：清

一家背溪水，郭外有柴关。野近每独往，僧来相伴闲。病犹恋诗酒，老复爱云山。愿得捧琴杖，逐君泉石间。
赠张道士
作者：李宪噩
朝代：清

学道去家远，海边来几春。元踪常不定，白发恐非真。自未离诗酒，人传使鬼神。终当入蓬岛，鹤上试轻身。
赠新安令
作者：李宪噩
朝代：清

高闲古时性，合与众心违。束带嫌犹重，看山说未归。春阴县斋冷，昼雨吏人稀。近邑多陂淀，时闻鹳鹤飞。
赠旧榜人
作者：李宪噩
朝代：清

一自秋风别故林，几年客恨瘴云深。榜人相见还相识，只道星星鬓发侵。
赠朝鲜诗人李炯庵记室
作者：李宪噩
朝代：清

见说长白外，云山东去深。一方虽隔海，五字有同心。江浦晚收稻，石田秋种参。未谙风土记，空读《竹枝吟》。
赠梦锡移居
作者：李宪噩
朝代：清

县西门外宅，东野近移居。有客寻荒径，无钱补草庐。谷风秋树远，城月夜钟疏。时见携童子，开窗教读书。
赠蟠龙山洞道者
作者：李宪噩
朝代：清

深洞几年住，道成休诵经。共眠看虎迹，久静觉人腥。弟子头还白，山云色独青。世中遥望此，空复嶂如屏。
赠赵郎
作者：李宪噩
朝代：清

纸窗镫火夜荧然，几宿清斋对榻眠。他日怀人屋梁梦，半庭春树月婵娟。
辛亥九日，寄弟并序
作者：李宪噩
朝代：清

早年逢时令，兴趣偏豪狂。衰年逢时令，中情多感伤。当此摇落辰，惨淡白日光。仰听哀鸿叫，俯视篱菊黄。欲命樽酒酬，亲爱半凋亡。孤踪临旷野，徙倚眺崇冈。时自念往会，涕泪沾我裳。我裳不胜染，两鬓尽成霜。翘首嗟予季，栖栖在何方？荣名良可慕，晚途恐不长。归哉莫淹滞，且愿守我旁。
过古宛州，感孟襄阳《南归阻雪》篇
作者：李宪噩
朝代：清
体裁：古风

志伸盛意气，揽辔轻四方。志屈颓意气，泥情恋穷乡。气盛万里近，气颓百里长。不然宛与许，故自逼襄阳。胡为孟夫子，到此多叹伤。况我家东海，跋涉趋汴梁。汴渠达汝颖，遂以涉湖湘。湖湘何足道，行复极炎荒。
过古宛州，感孟襄阳《南归阻雪》篇
作者：李宪噩
朝代：清

志伸盛意气，揽辔轻四方。志屈颓意气，泥情恋穷乡。气盛万里近，气颓百里长。不然宛与许，故自逼襄阳。胡为孟夫子，到此多叹伤。况我家东海，跋涉趋汴梁。汴渠达汝颖，遂以涉湖湘。湖湘何足道？行复极炎荒。
过和州，怀张水部
作者：李宪噩
朝代：清

高瞩博望孤，对峙梁山遒。行识乌江渡，斜入洪波流。感缅张水部，格韵千载幽。诗义齐孟韩，岂止翱湜俦？师之三十载，力罢道逾修。冷编藏怀袖，风尘谁见收？怅望古城在，遗踪应尚留。依依夕阳树，漠漠带春洲。如此江山好，骚人何处求？
过天门县，留示县尹匡淑辰
作者：李宪噩
朝代：清

南游浩荡杳乡关，尚有故人江汉闲。卧病孤舟不相遇，片帆竟过天门山。
过岳阳
作者：李宪噩
朝代：清

烟罩江城列万樯，洞庭春色晓苍茫。榜人不解题名胜，双桨匆匆过岳阳。
过无怀先生故居，今为单方伯第
作者：李宪噩
朝代：清

旧是黔叟宅，今来崇构新。乍惊行处改，常忆往时贫。楼榭何曾识，莺花别作春。独怜庭际月，还照执经人。
过王希江故居
作者：李宪噩
朝代：清

一从榻前别，不复过荒庐。当昼门还锁，盈阶草未除。蠹侵墙有画，尘覆案无书。近日多疑义，何人更启予？
过藤县，感秦少游藤县，古藤州
作者：李宪噩
朝代：清
体裁：古风

少游既放还，返棹喜洋洋。身委紫藤下，魂魄归淮扬。我来藤江渡，落日照平冈。遗迹何处寻，烟水但杳茫。英奇多不偶，庸驽易福庆。远游底所成，寂寞今还乡。
过藤县，感秦少游藤县，古藤州
作者：李宪噩
朝代：清

少游既放还，返棹喜洋洋。身委紫藤下，魂魄归淮扬。我来藤江渡，落日照平冈。遗迹何处寻？烟水但杳茫。英奇多不偶，庸驽易福庆。远游底所成，寂寞今还乡。
过衡山悲叔白
作者：李宪噩
朝代：清

半夜歌罢白衣去，郭李勋名自中兴。千载何人解相似，无缘不遇懒残僧。
过长沙
作者：李宪噩
朝代：清
体裁：古风

盘盂周秦遗，宝之万镒重。儒术法三代，迂阔乃无用。盛世不复古，何贵麟与凤？旧宅湘水头，聊过一帆送。太傅安在哉，城郭人民众。嗟我非其才，归园学抱瓮。
过长沙
作者：李宪噩
朝代：清

盘盂周秦遗，宝之万镒重。儒术法三代，迂阔乃无用。盛世不复古，何贵麟与凤？旧宅湘水头，聊过一帆送。太傅安在哉？城郭人民众。嗟我非其才，归园学抱瓮。
过雨苍宋氏舅故居
作者：李宪噩
朝代：清

晓日苍凉远水滨，萧萧落木下秋畇。偶过旧宅频嘶马，直入空庭不见人。压径颓垣垂野蔓，隔窗破榻积幽尘。十年回首浮云散，徙倚西风泪湿巾。
还故山，留别岑溪诸文士
作者：李宪噩
朝代：清

日日望乡悲，将归又感离。久住土音晓，渐亲殊俗宜。入梦江山迹，系情文字知。此别隔云海，再逢难可期。
远归
作者：李宪噩
朝代：清

暝色动山郭，近乡频拂衣。田园新麦熟，风雨远人归。母念应扶杖，儿迎早候扉。从头说风土，语笑满庭闱。
迟子乔久不至，感怀而作
作者：李宪噩
朝代：清

栖迟野墅负聊珂，昨夜轻寒淩曙河。蔬圃杂花秋色满，豆棚深叶雨声多。高堂且喜年如许，四海休夸志若何？为念征人早晚至，前书已报渡滹沱。
送三岁儿筠龄归圹
作者：李宪噩
朝代：清

正得还真自在休，百年托体亦山邱。略尝世味如斯足，底用劳生到白头？
送人往杭州
作者：李宪噩
朝代：清

南屏山下去，复是晚春天。沽酒宿江驿，待关逢越船。长桥雨中没，架屋渡头偏。见说西湖好，君应住几年。
送单子固游苏州
作者：李宪噩
朝代：清

诗客耽游赏，南州几载还。古风出京口，停棹问吴关。水宿春星阔，舟吟昼雨闲。知君选名胜，先上洞庭山。
送单青侅之任铜仁
作者：李宪噩
朝代：清

不惜炎州去，天南诗景饶。城开万山小，路向百蛮遥。红觜过江鸟，黄头出洞苗。未谙远人俗，何处复停轺。
送南行人去后，坐南陌上
作者：李宪噩
朝代：清

天寒阴欲雨，木落峭含风。岭外去何远，原头望不穷。闲思书未尽，转恐力难通。寂寞更无语，唯闻叫渚鸿。
送友人秋捷后，复还济南
作者：李宪噩
朝代：清

稷下争名地，此游生彩辉。听鸿关月晓，驻马岱云飞。九族知同饥，双亲念早归。唯余嗟病母，门户渐衰微。
送周松干游辽东
作者：李宪噩
朝代：清

关外独游客，风沙几日程。霜秋过燕市，边路入辽城。荒驿逢人住，深山避虎行。平时无处士，谁重幼安名？
送子乔充粤西同考官入省
作者：李宪噩
朝代：清

三十载辛苦，锁闱求赏音。每当下笔夜，想得入帘心。玉石眼谁别，雪霜头已侵。汝行休慢易，此恨古来深。
送子乔再官粤西，兼寄岑溪诸文士
作者：李宪噩
朝代：清
体裁：古风

早年弄柔翰，骋怀在四方。名场不见收，散置淹穷乡。近益衰且疾，盛志日颓唐。子今气方壮，欲济有舟梁。得位足明义，高卑岂复量？粤西我所游，地远而不荒。民情昔已谙，再历形尤彰。所贵变其俗，莫矜折狱长。离隔虽万里，同心犹一堂。庶酬平生志，勿结儿女肠。行行过岑溪，辍棹少徜徉。士风近如何，吾道应更昌。为我谢诸生，努力爱春光。读书期致用，无取虚文章。
送子乔再官粤西，兼寄岑溪诸文士
作者：李宪噩
朝代：清

早年弄柔翰，骋怀在四方。名场不见收，散置淹穷乡。近益衰且疾，盛志日颓唐。子今气方壮，欲济有舟梁。得位足明义，高卑岂复量？粤西我所游，地远而不荒。民情昔已谙，再历形尤彰。所贵变其俗，莫矜折狱长。离隔虽万里，同心犹一堂。庶酬平生志，勿结儿女肠。行行过岑溪，辍棹少徜徉。士风近如何？吾道应更昌。为我谢诸生，努力爱春光。读书期致用，无取虚文章。
送子乔移官苍梧，至陆云界，去年叔白来迎处
作者：李宪噩
朝代：清

记得经过处，风光少不违。来朝又梧郡，前岁别荆扉。往路虽云转，此行犹未归。所嗟去年雁，还是一行飞。
送子乔赴都，谒陈相公，为先侍御乞墓表
作者：李宪噩
朝代：清

才华信不贵，崇尚在六经。愚生三代下，常怀大道明。汤公及李公，奕奕光彤廷。陈公继其后，亦复相媲并。贤者在高位，草野皆为荣。尔去识真儒，黾勉非私营。德容良可钦，金紫慎勿惊。尔怀有诗书，尔身有修名。常恐自掩没，不游君子庭。携手岁云暮，高树起秋声。升车始逶迟，晓风千里征。上以溯先德，下以砥高行。
送山人
作者：李宪噩
朝代：清

山翁暂来访，相送越邱樊。自识过桥路，遥归背岭村。新霜出高树，寒日下平原。惆怅自临水，翛然返筚门。
送山人
作者：李宪噩
朝代：清
体裁：五言律诗

山翁暂来访，相送越邱樊。自识过桥路，遥归背岭村。新霜出高树，寒日下平原。惆怅自临水，翛然返荜门。
送张巡检罢官归吴，兼示钱少府
作者：李宪噩
朝代：清

诗人爱闲散，官罢亦无忧。钓渚梦前夜，山衙吟几秋。临江别蛮吏，过岭问吴舟。相伴有钱起，归闲登虎邱。
送张阳扶佐庄使君幕校士河南
作者：李宪噩
朝代：清

富儿重安居，贫士轻远游。衣食苟不充，奔迸宁得休？前年游稷下，将母住齐州。母卒始归葬，暂一省林邱。本无置锥地，故乡安可留？今当涉河洛，但为妻子谋。出门瞰春光，碧草千里愁。故人重话别，清酒持满瓯。洛中何郁郁，龙门带伊流。圣贤生其间，遗迹应独求。行行蹑中岳，崇高物象收。素襟谅宏达，登览旷悠悠。使君方爱才，重士千金酬。士声嗟已靡，古道少复由。虽不当其位，可以佐旁搜。所贵在明义，坎壈岂足忧？
送族弟梦锡北游
作者：李宪噩
朝代：清

白首尚求试，知君驱马迟。共当身贱日，相视路岐时。春雁雨迷影，野棠风绕枝。文章知有数，不敢问归期。
送族弟茨亭之京访王考功熙甫
作者：李宪噩
朝代：清

山村夜来雨，草色陌头新。相劝一樽酒，将为千里人。莺啼上林晓，花绕禁城春。为语鹤厅客，清曹莫厌贫。
送林二偕刘明府之任河南
作者：李宪噩
朝代：清

落叶满行路，送君秋已残。长贫为客惯，渐老别乡难。雨气岳边暝，霜天河外寒。宁知洛阳令，还解重袁安。
送流人
作者：李宪噩
朝代：清

说著路人感，况于心所知？舆图到穷处，春梦是归时。江树瘴云暗，山城蛮鸟悲。何因见边使，却寄望乡诗。
送王熙甫始举进士之官吏部
作者：李宪噩
朝代：清

十载苦吟身，榜头名姓新。柴荆别山友，冠带入朝人。雪积鹤厅曙，日长花院春。清曹咏诗好，莫厌寄予频。
送王熙甫登科赴济南
作者：李宪噩
朝代：清

今日东门帐，亲朋尽出城。独惟从古学，人自重新名。缁水吟诗渡，长山看月行。早知薄意气，不访叶儒生。
送石白水归湘潭
作者：李宪噩
朝代：清

年少楚南客，双亲犹在堂。远游虽失计，难得是还乡。过陡山连岳，分流水入湘。心知北归路，相送意茫茫。
送终
作者：李宪噩
朝代：清
体裁：古风

凄凄感凉气，微雨霁中宵。平明戒徒侣，送子归东郊。淹留复何益，临发转摇摇。出门看远道，荒草延中皋。昔归从此路，与子渡河桥。念今不复返，回视庐宇遥。收泪促前征，隔垄望松梢。左右循常仪，黾勉肆其劳。片时尚喧聒，终当永寂寥。临穴抚长恸，决绝在今朝。黄土一收覆，白杨正萧萧。
送终
作者：李宪噩
朝代：清

凄凄感凉气，微雨霁中宵。平明戒徒侣，送子归东郊。淹留复何益？临发转摇摇。出门看远道，荒草延中皋。昔归从此路，与子渡河桥。念今不复返，回视庐宇遥。收泪促前征，隔垄望松梢。左右循常仪，黾勉肆其劳。片时尚喧聒，终当永寂寥。临穴抚长恸，决绝在今朝。黄土一收覆，白杨正萧萧。
送赵玉文东归
作者：李宪噩
朝代：清

天边候雁飞，白发望荆扉。落叶满山径，秋风孤客归。何时到乡里，前路授寒衣。知是无人问，空洲理钓矶。
送远道人归九仙山
作者：李宪噩
朝代：清

西岩白云里，师去及春晖。日晓双峰出，天晴一鹤归。涧花粉棠艳，山菜刺楸肥。谁见孤吟罢，松间倚石扉。
送邑宰张明府南归
作者：李宪噩
朝代：清

为官几载贫，因病忆江莼。在县常无事，还家祗有身。随行一舟月，出送满城人。去后野棠树，年年花发春。
送钱少府罢官归姑苏
作者：李宪噩
朝代：清

蛮雨粤江春，春愁有几人。共嗟别乡远，偏感去官贫。楚泽波还小，吴洲花正新。自伤归未得，空送北舟频。
送阮三老还越乡
作者：李宪噩
朝代：清

借问南游客，乡程路几千？言归感白首，忆别是青年。过岭初见雪，转江犹换船。春风到家日，知傍岁除前。
送龚生归慈溪
作者：李宪噩
朝代：清

慈溪水边住，春岸越禽飞。十载梦中客，一帆天外归。花怜木犀发，脍记石鱼肥。自识还乡乐，离筵泪莫挥。
道旁儿并序
作者：李宪噩
朝代：清

道旁儿，哭声悲。阿母饿死，阿爷负我逃淮。乞不得食行抛儿，呼爷不应仰天啼。阿爷行疾，儿何能追？问儿谁家子，儿不识姓名乡里。行人聚观叹息耳。父子不相顾，谁其收哺育尔？晚风寒，大路昏。关闭人家，依傍犬吠嗔。荒荒旷野多死人。
道旁山村
作者：李宪噩
朝代：清

却羡藤州道，闲闲置小村。疏林露茅屋，深竹隐柴门。鸟路山峰转，渔梁涧水喧。宁知瘴烟地，风景逼乡园。
道旁礼佛，题山寺壁
作者：李宪噩
朝代：清

道旁还礼拜，稽首泪先零。天定若无改，佛悲何有灵？祗教除妄想，应惜枉劳形。法力自深广，归家惟奉经。
郭里南太守见过，即送往兰州
作者：李宪噩
朝代：清

忆我悬弧辰，祝念在四方。读书缅往迹，壮志常慨慷。无由致身远，空负七尺长。里井闲岁月，奄忽四十霜。故人帝都来，舆马惊村庄。昔为同学友，今佩太守章。别离二十载，遍游雍与梁。屡嗟蜀相功，几回吊秦皇。朝当出玉门，熊首指敦煌。逝将从子去，行行至洛阳。逶迤过商山，遂经渭水旁。渭水绕长安，自昔争名场。所求如未遂，贤达亦感伤。感伤可奈何，绝塞观大荒。单于遗垒在，瀚海何茫茫。遐览一挥涕，沈抱庶可扬？负疴不获俱，坐令悲穷乡。
酬同乡天河令乔令思移官崇山见寄
作者：李宪噩
朝代：清

知宰极边地，三年鬓已斑。对愁犹有子，屡转不离蛮。瘴岭天常晦，荒城昼亦关。相思情倍切，春梦共家山。
酬子起、梦予赠砚见寄
作者：李宪噩
朝代：清

蕴耀君自幽，安朴予无炫。负质固云殊，寓迹稍难判。冷韵复相谐，短章来欢眄。同心崇古华，努力惩时绚。臭味日冥寂，招携追闲散。少嫌井庐异，尚觉形影间。郁郁夏木深，漠漠春景换。孤兴方触笔，清梦遂投砚。廉正义不违，磨砻神所眷。此意永相期，薄言酬缱绻。
酬子起长至日雪见寄
作者：李宪噩
朝代：清

长至雪初下，当看未作诗。高情解相寄，静理独能推。遥想捲帘处，共谁凭几时。即今消复尽，空见日痕移。
酬新亭《重经海曲见怀》
作者：李宪噩
朝代：清

海曲同经处，春风过几时。每言成往事，独坐亦常思。带郭楼临水，依山竹隔篱。闻君重历此，怀旧意迟迟。
酬朱小岑并序
作者：李宪噩
朝代：清

几载感姓字，一樽忻对倾。青年羡高节，白首误时名。遍历风尘苦，全输石室清。漫劳夸冷句，潦倒负平生。
酬李孟亭
作者：李宪噩
朝代：清

若较最清净，自知输老僧。四民中有愧，五字外无能。看长砌旁草，闻开溪里冰。非君频见赏，淡泊有谁称？
酬王蜀子
作者：李宪噩
朝代：清

雅道谁能好，希声淡过琴。不逢千载士，空负一生心。古意常先得，闲情或对吟。从教尘世上，难更说知音。
酬赵伯式
作者：李宪噩
朝代：清

自识文心拙，何曾解称时？虽蒙先达赏，未免寸衷疑。是试皆求入，无名不见遗。如何垂盼处？辛苦独能知。
酬赵玉文秋试济南，阻雨长山客舍，书亡弟叔白题壁句见寄
作者：李宪噩
朝代：清

一从泛江棹，不复问山程。野店谁还宿？秋宵独有情。雨声疏未歇，笔迹俨犹生。良友况如此，那堪为弟兄！
重展始祖墓感旧，示族众
作者：李宪噩
朝代：清

稚齿曾同展墓田，城西树色忆当年。垄头礼拜班常后，谷口忻奔归独先。分派弟兄多不识，历朝翁仲尚依然。松楸凋落无须恨，绿发童孙尽白颠。
金山寺
作者：李宪噩
朝代：清

回舟泊江岘，江寺置波涛。水气宫门静，星辉塔顶高。云中落孤磬，窗外集千艘。欲访老僧话，知嫌迎送劳。
长沙感贾生
作者：李宪噩
朝代：清

含愁渡湘水，况复负疴身。舟泊长沙郡，心怜失意人。寒城又斜日，旧宅只荒榛。往事风烟杳，空余志未伸。
闻王仲则殁
作者：李宪噩
朝代：清

老去如秋树，迎寒叶自飘。每逢乡信至，便有故人凋。约几同游屐，欢犹梦昨宵。还家访东海，谁共听春潮？
阻雨地藏庵
作者：李宪噩
朝代：清

临海草庵小，云中三两间。偶来逢雨住，几宿共僧闲。石气冷侵阁，树声秋满山。黄昏叩门者，知是采樵还。
除前，病中，望岭外消息
作者：李宪噩
朝代：清

卧病离愁切，严风逼岁除。闲思一年事，祗见两封书。著体肉原少，添龄发益疏。不知猺岭外，瘴疠复何如？
除夕
作者：李宪噩
朝代：清

悽悽改时节，不语独沾巾。此夜还新岁，于今成故人。空堂设虚位，遗榻掩荒尘。岭上东风早，惟应墓草春。
雨后东园艺菊寄紫
作者：李宪噩
朝代：清
体裁：古风

卧闻林雨喧，起视山云蔚。已看小桃开，周览新畦翠。倚门唤童仆，稍复亲闲事。及兹芳春晖，植彼淩霜卉。远松出深柳，春华独不媚。殷念谁与同，闻君有此志。
雨后东园艺菊寄紫
作者：李宪噩
朝代：清

卧闻林雨喧，起视山云蔚。已看小桃开，周览新畦翠。倚门唤童仆，稍复亲闲事。及兹芳春晖，植彼淩霜卉。远松出深柳，春华独不媚。殷念谁与同？闻君有此志。
雨后入城，晚复归，南村道中
作者：李宪噩
朝代：清

宿雨疏欲歇，四山滞朝雾。野风吹草衣，策蹇下寒渡。数峰入杳茫，微辨前溪树。有人驱犊来，叱向远烟去。斜日敛村口，余晖带林薄。天末烧归云，明晦变众壑。阪犊归且鸣，枝鸟起还落。萧然禾黍风，无人烟漠漠。
雨后入城，晚复归，南村道中·其一
作者：李宪噩
朝代：清

宿雨疏欲歇，四山滞朝雾。野风吹草衣，策蹇下寒渡。数峰入杳茫，微辨前溪树。有人驱犊来，叱向远烟去。
雨后入城，晚复归，南村道中·其二
作者：李宪噩
朝代：清

斜日敛村口，余晖带林薄。天末烧归云，明晦变众壑。阪犊归且鸣，枝鸟起还落。萧然禾黍风，无人烟漠漠。
雨后，与际上人步溪堧，遂登南冈相地结亭
作者：李宪噩
朝代：清

荒村遘时雨，微晴振条风。林表散游瞩，烟树犹濛濛。始见水禽集，或鸣沙草中。已乐清波广，遥爱南冈崇。云气连远野，春华带长松。攀跻乘余兴，览眺方无穷。聊欲因结搆，适与山僧同。
雨霁，与近邻小游
作者：李宪噩
朝代：清

屋角雌鸠鸣，山家知足雨。凉飔始振条，阴霭尚延圃。适野聊薄游，遂及田间侣。沙水浑亦洁，忻然过前浦。登高瞰原隰，新华满禾黍。明丽出远山，飒爽启晴宇。岭霁云犹烧，林暝月已吐。乘兴共还归，分散松径语。
雪中喜子乔书来，并《南行诗卷》，寄城中诸友
作者：李宪噩
朝代：清

岁暮寒方盛，暝阴晓不开。愁中看雪下，岭外有书来。乍睹平安字，频教引满杯。新诗更封裹，明日寄城隈。
雪中望溪，寄族侄五星
作者：李宪噩
朝代：清

埽径眺溪雪，雪中亭子孤。暝烟几家静，高鸟一枝枯。水冻痕犹别，桥平迹尚无。由来冷味合，此兴未能俱。
雪后晚望，寄子起
作者：李宪噩
朝代：清

风色向林际，冷吟还水边。夕阳晴照雪，归鸟暮沈烟。树远分高寺，山昏合冻天。仍怀北城下，镫火独萧然。
雪后过彭泽
作者：李宪噩
朝代：清

雪后过彭泽，山城雪顶看。天临大江晓，峰出小孤寒。迷漫才分树，荒凉尚有官。陶公赋归去，此邑宰应难。
雪后，归南村道中作
作者：李宪噩
朝代：清

偶出耽清赏，巾车趁雪还。溪痕迷野渡，日色辨前山。斜径孤樵晚，高枝并鸟闲。欲投烟际宿，荆户未昏关。
雪夜，忆子乔、新亭、颖叔九仙山中
作者：李宪噩
朝代：清

知宿何峰顶，应怜此夜寒。未眠僧舍静，共坐佛镫残。隔牖松风急，上方钟磬阑。幽情已堪忆，况是晓来看。
青州道中
作者：李宪噩
朝代：清

一雨晓风变，道旁蝉已愁。感多少年事，晴极远天秋。识路不须问，随缘非必求。人生异悲乐，共是雪盈头。
青州馆对月，忆叔白、子乔南行
作者：李宪噩
朝代：清

一片家山月，分程照远游。何时渡湘水？今夜宿青州。独卧未安枕，对吟应在舟。那堪两地恨？并入北堂愁。
题七舅新居
作者：李宪噩
朝代：清

新向溪头住，门前有水云。远山晴始见，高树夜偏闻。带露收园果，方春掇野芹。不才惭宅相，好共事耕耘。
题单太守《崂山绿石》
作者：李宪噩
朝代：清

谁凿东崂骨，巉岩一片分。宝光曾近海，山性欲生云。压径迷莎影，临阶合藓纹。怪来最清澈，相对有虞君。
题子乔《载鹤游玉清宫图》
作者：李宪噩
朝代：清

邱子炼丹处，石门松树边。独来还对鹤，相视或疑仙。久立看残碣，高鸣入远天。何人惜孤兴？复为画图传。
题宋海客表兄村居
作者：李宪噩
朝代：清

草屋依依八九间，豆棚瓜架映柴关。新除空地拟栽竹，别起高斋为看山。树里折回溪水远，窗前飞过野禽闲。村南柳市春醪熟，时约邻翁与往还。
题泊处江山二首
作者：李宪噩
朝代：清

碧峰列似屏，澄江渟如镜。镜心入屏影，华缛隐空净。当此系我舟，自然惬幽性。散步聊俯仰，移情始讴咏。静夜已堪怜，圆辉矧方盛。远流极地尽，绝顶造天杳。寒月天中生，峰势杳边小。淩淩照浤澈，层层辨回绕。孤舫悄无声，时一喧水鸟。对此岂能卧？独赏亦达晓。
题泊处江山二首·其一
作者：李宪噩
朝代：清

碧峰列似屏，澄江渟如镜。镜心入屏影，华缛隐空净。当此系我舟，自然惬幽性。散步聊俯仰，移情始讴咏。静夜已堪怜，圆辉矧方盛。
题泊处江山二首·其二
作者：李宪噩
朝代：清
体裁：古风

远流极地尽，绝顶造天杳。寒月天中生，峰势杳边小。淩淩照浤澈，层层辨回绕。孤舫悄无声，时一喧水鸟。对此岂能卧，独赏亦达晓。
题泊处江山二首·其二
作者：李宪噩
朝代：清

远流极地尽，绝顶造天杳。寒月天中生，峰势杳边小。淩淩照浤澈，层层辨回绕。孤舫悄无声，时一喧水鸟。对此岂能卧？独赏亦达晓。
题浯溪僧舍
作者：李宪噩
朝代：清

为访名贤迹，禅堂时一登。居知邻漫叟，山定有高僧。对客竹疏静，绕门溪碧澄。不缘奉亲老，常住此还能。
题湘水
作者：李宪噩
朝代：清

最是湘流放棹轻，楚南千里碧波清。不分草色春初入，欲合天光雨乍晴。傍岸云山原缥缈，临江竹树更鲜明。如何呜咽滩头石，帝子年年恨未平。
题画扇，赠单太守归田
作者：李宪噩
朝代：清

钓游几处尚依依，城郭斜阳春草菲。五马归来头似雪，青山不改故人稀。不须重枉使君车，记取东皋暮雨斜。扇底写来风景似，小楼深处是吾家。
题画扇，赠单太守归田·其一
作者：李宪噩
朝代：清

钓游几处尚依依，城郭斜阳春草菲。五马归来头似雪，青山不改故人稀。
题画扇，赠单太守归田·其二
作者：李宪噩
朝代：清

不须重枉使君车，记取东皋暮雨斜。扇底写来风景似，小楼深处是吾家。
题画，寄怀翟照四
作者：李宪噩
朝代：清

苍苍山郭绿如烟，中有幽人埽叶眠。梦里胜游浑似旧，纸窗风雨又三年。
题自画《林泉孤赏小景》，寄赠方比部
作者：李宪噩
朝代：清

良朋不相见，动经三十年。视君如飞鸟，一去薄九天。我乃甘沉沦，独效鳞潜渊。渊天势虽隔，故旧不可捐。荒荒散椽屋，历落秋水边。中有孤吟士，白发手一编。兴来偶成画，非迂亦非颠。寄彼台省人，顾此幽林泉。
题自画《溪山秋居图》
作者：李宪噩
朝代：清
体裁：古风

男儿不封定边侯，破灭龟兹平尉头。便当埽径招羊裘，东山诗酒相优游。春花秋月吾自有，万里抛作蛮荒投。蛮方瘴疠山水恶，出入但与猺獞俦。白日无聊坐空馆，信笔挥洒模林邱。远远秋水疏林树，竹篱茅屋平沙洲。人生若不逞妄想，如此位置非难求。带金奉节岂无慕，壮年已过川东流。一名尚艰榜首署，千古安望青史留。但愿归寻故山乐，故山佳似图中幽。
题自画《溪山秋居图》
作者：李宪噩
朝代：清

男儿不封定边侯，破灭龟兹平尉头。便当埽径招羊裘，东山诗酒相优游。春花秋月吾自有，万里抛作蛮荒投。蛮方瘴疠山水恶，出入但与猺獞俦。白日无聊坐空馆，信笔挥洒模林邱。远远秋水疏林树，竹篱茅屋平沙洲。人生若不逞妄想，如此位置非难求。带金奉节岂无慕？壮年已过川东流。一名尚艰榜首署，千古安望青史留。但愿归寻故山乐，故山佳似图中幽。
题芸涧图，留赠宋氏兄弟
作者：李宪噩
朝代：清

好是清溪大树庄，庄多松柏绕溪旁。雪中不厌立寒月，雨后每来看夕阳。此地几人同啸咏，他年有梦惜风光。漫留粉本何须重？一载相依未可忘。
题莱阳仲生所赠王石谷《早春小雪画卷》
作者：李宪噩
朝代：清

知是右丞笔，画中诗思清。柔条著春浅，微雪比霜轻。无鸟竹间响，有人桥上行。常怜远投赠，闲对觉情生。
题远道人《省故乡》诗后
作者：李宪噩
朝代：清

道人家住大江南，雪满穹窿有旧庵。化鹤归来城郭是，几人楼下看苏耽？
饮酒示子乔
作者：李宪噩
朝代：清

万事皆心许，一身不可期。今夕共君酌，明日非所知。念彼百生聚，忽焉成死睽。试问未死人，岂尝识此为？蚩蚩抱质游，何用相悯悲？兹辰复澄霁，山水交清辉。红芳虽暂歇，绿树延华滋。所贵身体适，乐宴及良时。
高士裘并序
作者：李宪噩
朝代：清

洛阳城中三尺雪，袁生冻卧僵欲折。俗令不惜故人怜，囊底尚有佣书钱。持向东市得老羖，韦以大布宽于旃。由来朱紫轻毳褐，此裘著敝誓不脱。千金狐腋裹膻腥，羊若有知死胜活。从此柴门昼不关，城西积素辉连山。耻向泽中钓时誉，独揽登高吟晓寒。幸语高士卫尔冰霜骨，慎莫负薪傲炎月。
黄州
作者：李宪噩
朝代：清

晓起问赤壁，挂帆江气凉。春条隔堤蔼，危堞竟山长。雨里过樊口，云中别武昌。无由访陈迹，烟水但茫茫。
龙岩洞
作者：李宪噩
朝代：清

春晴小江岸，竹里暂停舟。忽睹一峰异，下寻双洞幽。龙藏云不散，仙去灶还留。孤兴无人识，匆匆感触游。
龙矶晚泊
作者：李宪噩
朝代：清

荒凉粤岭瘴云低，深谷无人草树迷。日暮孤舟何处泊？冥冥江雨鹧鸪啼。
冬日过山村
作者：李宪皓
朝代：清

寂寂暮村侧，劳劳行客过。山风归犊早，檐日聚人多。野尽粟盈室，桥成冰在河。孤征渐未已，积雪满前阿。
晓发
作者：李宪皓
朝代：清

太白上东岭，西望牵牛角。煌煌丛薄下，犹烂金盆月。林际春风生，衣上晓寒薄。羸马恋豆味，背枥不肯发。行行村舍遥，稍稍农樵作。天色变茫味，清气但寥廓。长空何处声，早雁在云末。
读柳子厚榕叶满庭诗适闲云持萤火见示因赠
作者：李宪皓
朝代：清

柳州未远似梧州，自古诗人善旅愁。手把流萤吟落叶，君看春半果如秋。
雪
作者：李宪皓
朝代：清

薄醉冲寒跨驴出，霜木峥嵘村舍寂。野田无物饥鸱愁，溪路冻合凿冰汲。新诗得意正森爽，朔云压脑转昏黑。初向驴子前头见，率然三点五点白。不翼而飞何处来，塞空已并此身入。北极应摇斗柄注，东宿自张箕舌吸。侧闻玄冥气不交，此时天上亦寒栗。研珠屑玉劳精神，被山冒岭费筋力。上帝岂不乐无为，或言万姓乞膏泽。下界小臣同井蛙，仰窥妄以私意测。道旁冻叟僵欲死，且愿被褐负暄日。
挽左宗棠联
作者：李家华
朝代：清
体裁：联

是伊吕经纶，是范韩韬略，知湘江灵秀，独见挺生，三十年旄钺专征，信有大名垂宇宙；使淮夷服教，使猃狁畏威，况闽海烽烟，复资扫荡，四千里羽书驰告，那堪耆宿陨岩疆。
挽张之洞联
作者：李家壁
朝代：清
体裁：联

始传衣钵、继荷铨衡，恩加两世一门，平生不解藏人善；再造河山、重扶日月，功在八荒九庙，后代应难继此才。
和王季和新晴见赠诗即次其韵
作者：李家孚
朝代：清
体裁：七言律诗

酒醒高楼日又曛，行吟泽畔苦离群。满庭金粟随风散，几处寒砧向晚闻。辞树叶声喧似雨，粘天山影薄于云。萧斋读罢新晴句，细泻蛮笺却寄君。
游寒山寺
作者：李家孚
朝代：清
体裁：七言律诗

出郭寻幽趁晚晴，横塘七里写秋清。傍桥艇集渔歌起，入寺香温佛火明。老树自怡幽鸟性，斜阳难听旧钟声。墙阴剩有残碑在，小立回廊仔细评。
和却扇词用原韵八首
作者：李家璿
朝代：清

辞家来作名门妇，举止终惭阙礼箴。幸赖翁姑垂鉴宥，重闱更冀得欢心。严父朝归退木天，授书犹记及笄年。更劳阿母慇勤训，亲教中闺德象篇。水木清华诗境开，芸居昼静似蓬莱。菲材何幸亲风雅，愧少新吟继玉台。妆阁依山忆佛桑，坐看岩际瀑飞梁。鼓琴斗奕翻书史，懒把金针绣紫鸯。蜚声绮岁比黄香，卓荦观书莫抗行。天鉴日华曾献赋，羡君才调冠三唐。天尔殊文复远波，词林万叶略研摩。狄香君禀趋庭训，别国方言受益多。金石图书抉奥难，多君甄综更蒐残。斠雠愿学梁王派，自署庐江内史官。神山十笏迓仙槎，双御飙车看晚霞。好向芝山开夜宴，一林红叶艳于花。
和却扇词用原韵八首·其一
作者：李家璿
朝代：清

辞家来作名门妇，举止终惭阙礼箴。幸赖翁姑垂鉴宥，重闱更冀得欢心。
和却扇词用原韵八首·其七
作者：李家璿
朝代：清

金石图书抉奥难，多君甄综更蒐残。斠雠愿学梁王派，自署庐江内史官。
和却扇词用原韵八首·其三
作者：李家璿
朝代：清

水木清华诗境开，芸居昼静似蓬莱。菲材何幸亲风雅，愧少新吟继玉台。
和却扇词用原韵八首·其二
作者：李家璿
朝代：清

严父朝归退木天，授书犹记及笄年。更劳阿母慇勤训，亲教中闺德象篇。
和却扇词用原韵八首·其五
作者：李家璿
朝代：清

蜚声绮岁比黄香，卓荦观书莫抗行。天鉴日华曾献赋，羡君才调冠三唐。
和却扇词用原韵八首·其八
作者：李家璿
朝代：清

神山十笏迓仙槎，双御飙车看晚霞。好向芝山开夜宴，一林红叶艳于花。
和却扇词用原韵八首·其六
作者：李家璿
朝代：清

天尔殊文复远波，词林万叶略研摩。狄香君禀趋庭训，别国方言受益多。
和却扇词用原韵八首·其四
作者：李家璿
朝代：清

妆阁依山忆佛桑，坐看岩际瀑飞梁。鼓琴斗奕翻书史，懒把金针绣紫鸯。
挽张之洞联
作者：李家驹
朝代：清
体裁：联

教士卒识字，教秀才知兵，返弱能强，磐石泰山名相业；以争路致誉，以借款召谤，忘身为国，青天白日老臣心。
访薛宜堂
作者：李家骏
朝代：清

花气满阑干，相逢意洒然。君凭诗作业，我以石为田。得句云归洞，谈经月在天。三更人不寐，铁砚欲磨穿。
题黄山谷帖
作者：李家骏
朝代：清

怪石灵槎笔下生，临渊不测霎神清。只知诗到苏黄尽，染翰谁传奕世名。
七和池阳咏雪次东坡韵
作者：李寄
朝代：清

瑞叶纷飞太不纤，卜晴须问蜀城严。已倾旧酿屠苏酒，谁奏新声刮骨盐。招隐门应开小径，寻梅车定驾长檐。少陵诗更添佳兴，万点山如玉笋尖。玉树风摇缩项鸦，与来缓步以当车。沾衣似咤单袍冷，扑面如嘲两鬓花。红手戏团看稚子，素萼传赏羡僧家。千人自笑非吾事，十笏因君礼药叉。
七和池阳咏雪次东坡韵·其一
作者：李寄
朝代：清
体裁：七言律诗

瑞叶纷飞太不纤，卜晴须问蜀城严。已倾旧酿屠苏酒，谁奏新声刮骨盐。招隐门应开小径，寻梅车定驾长檐。少陵诗更添佳兴，万点山如玉笋尖。
七和池阳咏雪次东坡韵·其二
作者：李寄
朝代：清
体裁：七言律诗

玉树风摇缩项鸦，与来缓步以当车。沾衣似咤单袍冷，扑面如嘲两鬓花。红手戏团看稚子，素萼传赏羡僧家。千人自笑非吾事，十笏因君礼药叉。
七夕戏占
作者：李寄
朝代：清
体裁：七言绝句

谁家姊妹拜天孙，絮絮通陈乞巧文。织女只因无巧算，年年直待此黄昏。
三和池阳咏雪次东坡韵
作者：李寄
朝代：清

风前随与自秾纤，三爵醺然便解严。吕叟自誇诗有蝶，东坡不叹食无盐。平铺山径全埋路，冻断钟声不出檐。塞上昭君应从猎，马头花簇锦靴尖。雪中树黑生乌鸦，占麦农人祝满车。万里连山疑入画，一朝见晛悟空花。满江芦映渔人艇，绕屋梅开处士家。闭户先生三日卧，壁閒闲杀小钱叉。
三和池阳咏雪次东坡韵·其一
作者：李寄
朝代：清
体裁：七言律诗

风前随与自秾纤，三爵醺然便解严。吕叟自誇诗有蝶，东坡不叹食无盐。平铺山径全埋路，冻断钟声不出檐。塞上昭君应从猎，马头花簇锦靴尖。
三和池阳咏雪次东坡韵·其二
作者：李寄
朝代：清
体裁：七言律诗

雪中树黑生乌鸦，占麦农人祝满车。万里连山疑入画，一朝见晛悟空花。满江芦映渔人艇，绕屋梅开处士家。闭户先生三日卧，壁閒闲杀小钱叉。
与无为上人移坐石上重烹白乳泉有述
作者：李寄
朝代：清
体裁：古风

禽鸟欢晴山，寂坐群声閒。多事口陪客，主人真好閒。名泉烹白乳，对酒清心颜。我昨闻此泉，便脱头上冠。一瓶走十里，两肩今尚酸。初尝掩其美，师意殊不然。另烹泉饮我，入口泾渭悬。虚滑舌上过，此独生回涎。酝藉耐咀啜，多饮腹不便。如果得橄榄，李柰何足餐。如酿得醍醐，鲁酒向壁捐。或云此山液，较力重一锾。或云利沉疴，兼补腰肾坚。宿昔志学道，结庐期泉边。饮汲以终老，何难成飞仙。瓶罂走四海，空说惠山泉。
丙申元旦
作者：李寄
朝代：清
体裁：七言律诗

草草何王又一春，喜无拘束作閒民。孤身长铗归天地，三载扁舟宅汉岷。拟结山茅深避世，肯携诗句浪惊人。莲峰有约频频梦，匹马今年定到秦。
中秋二首
作者：李寄
朝代：清

虎丘此月醉笙歌，争似空山挂薜萝。禅客独行为伴侣，幽人清赏自吟哦。纷纷影落长松静，点点光悬皎露多。象管金樽都不恋，閒情却恋我岩阿。白石苍松翠霭閒，飞来忙月便能閒。老禅伴客吟过岭，独树如人醉上山。叶叶竹阴花几席，重重峰影画溪湾。夜深童子知予兴，十里烟村买酒还。
中秋二首·其一
作者：李寄
朝代：清
体裁：七言律诗

虎丘此月醉笙歌，争似空山挂薜萝。禅客独行为伴侣，幽人清赏自吟哦。纷纷影落长松静，点点光悬皎露多。象管金樽都不恋，閒情却恋我岩阿。
中秋二首·其二
作者：李寄
朝代：清
体裁：七言律诗

白石苍松翠霭閒，飞来忙月便能閒。老禅伴客吟过岭，独树如人醉上山。叶叶竹阴花几席，重重峰影画溪湾。夜深童子知予兴，十里烟村买酒还。
久雨见月喜作
作者：李寄
朝代：清
体裁：五言律诗

明月今何好，晴前雨四旬。清偿连月晦，色润万家春。乱叫林中鸟，频跳陇上鳞。穷檐吾见汝，喜极反生嗔。
九日
作者：李寄
朝代：清
体裁：七言律诗

百二关中重九日，三千里外一孤身。登山临水归何处，对酒放歌愁杀人。青天皛皛雁独去，黄菊丛丛花自新。秦地秋风尤凛洌，难为客子泪沾巾。
乡村
作者：李寄
朝代：清
体裁：五言律诗

荒村惟古木，薄暮上寒曛。塞雁影几点，野鹓声一群。故乡犹旅食，乱世自轻文。怪杀巢边鹊，双双噪我闻。
书怀
作者：李寄
朝代：清
体裁：七言绝句

浮云世事断蓬身，那得山居作隐沦。好语幽人松下卧，莫将白眼看他人。
二月廿八华州道上见杨花志感
作者：李寄
朝代：清
体裁：古风

今年二月晦，杨花迎马蹄。去年四月朔，始见杨花飞。胡为早一月，似送行人归。秦人不可友，秦地不可栖。斗米钱半千，烧柴如烧扆。尺鲤臭始售，薄酒浊不酾。馍馍叫满街，五味独重醯。一语辄攘臂，鬼蜮工面欺。北悍而南诈，秦俗两兼之。二麦稍不收，鸣镝门外驰。杀人眼不瞬，攘夺至衫衣。今者旱最甚，麦槁亩如炊。灵旗走巫觋，原野春惨悽。况我客二载，看囊惟有诗。贫贱减意气，见人便头低。去去恐不速，杨花何依依。愿假春风力，吹汝过隋堤。
云
作者：李寄
朝代：清
体裁：古风

山态妙在变，久住方能悉。不谓半日閒，信人三叫绝。白云一点生，瀰漫在顷刻。身在波涛中，鱼龙宜出没。似闻澎湃声，久之觉寂寂。不知有天地，何况树与石。轩然忽开明，群峰摇丹碧。
五和池阳咏雪次东坡韵
作者：李寄
朝代：清

风前密密复纤纤，威发枝头夜更严。始信梁园多白燕，应知北地少红盐。充肠旧种长腰芋，煖脑新兴厚帽檐。怪杀天公能戏谑，梅花开满万松尖。谁爱琼林数点鸦，灞桥驴背洛阳车。泠泠行触风前絮，缓缓归看陌上花。玉佩金鱼将换酒，绿蓑青笠正浮家。分笺客斗新诗句，七步应输手八叉。
五和池阳咏雪次东坡韵·其一
作者：李寄
朝代：清
体裁：七言律诗

风前密密复纤纤，威发枝头夜更严。始信梁园多白燕，应知北地少红盐。充肠旧种长腰芋，煖脑新兴厚帽檐。怪杀天公能戏谑，梅花开满万松尖。
五和池阳咏雪次东坡韵·其二
作者：李寄
朝代：清
体裁：七言律诗

谁爱琼林数点鸦，灞桥驴背洛阳车。泠泠行触风前絮，缓缓归看陌上花。玉佩金鱼将换酒，绿蓑青笠正浮家。分笺客斗新诗句，七步应输手八叉。
从军行二首
作者：李寄
朝代：清

誓将七尺净胡尘，今日天山又勒铭。一战尽收回鹘马，长驱直捣老龙庭。马上雕弓日夜鸣，生擒冒顿馘中行。男儿不为封侯印，要为中华扫不平。
从军行二首·其一
作者：李寄
朝代：清
体裁：七言绝句

誓将七尺净胡尘，今日天山又勒铭。一战尽收回鹘马，长驱直捣老龙庭。
从军行二首·其二
作者：李寄
朝代：清
体裁：七言绝句

马上雕弓日夜鸣，生擒冒顿馘中行。男儿不为封侯印，要为中华扫不平。
仲冬出永兴，赴池阳微雪十里而霁马上漫成
作者：李寄
朝代：清
体裁：五言律诗

散雪咸阳道，霏霏映薄暾。红毡驴背客，青幔酒家村。瘦马随人后，寒风口泪痕。南山吐霁色，苍翠送行轩。
仲春二日云阳野步
作者：李寄
朝代：清
体裁：七言律诗

经岁长关客里门，东风特地上高原。黄鹂啼就鸠鸣树，白马嘶过犬吠村。天欲困人如不及，春还慰我似能言。花明柳暗盈盈女，消尽江南落拓春。
仲春自池阳发归余有华山之游先期三日取径道抵渭南
作者：李寄
朝代：清
体裁：五言律诗

游春还一笑，自问此何时。徒作田文客，将寻王猛师。杂花明去眼，垂柳荡閒思。若再骊山过，应添怀古诗。
仲春自池阳复游华山过华州口占
作者：李寄
朝代：清
体裁：七言绝句

恨无佳句酬山色，幸有馀钱买蹇驴。缓望缓吟因缓骑，痛鞭恶杀是驴夫。
会稽山中
作者：李寄
朝代：清
体裁：七言绝句

和风淡日好晴天，路入千岩万壑间。白袷青鞋无束缚，新茶尝遍会稽山。
余游稽郡，可大师羁旅接待，感见乎诗，将入会稽山赋赠
作者：李寄
朝代：清
体裁：五言排律

江山越国秀，风雨客途伤。地主知交外，香林道路旁。浃辰情款款，一见话芒芒。脱我双游屐，分师一口粮。黑甜春睡足，白话夜茶长。竹月苍苍过，花风冉冉香。淳之游淡荡，慧远品矜庄。身树空尘积，心泥制絮狂。往还勤麈尾，颠倒发诗囊。但未烧猪肉，何曾禁酒浆。秦峰高突兀，镜水碧汪洋。此是胸丘壑，孤筇任我翔。
偶占
作者：李寄
朝代：清
体裁：五言绝句

秦月何其白，秦风分外秋。主人原是客，应念敝貂裘。
八和池阳咏雪次东坡韵
作者：李寄
朝代：清

东风出地草纤纤，冬令重行咤转严。青帝新翻名玉戏，仙家旧酿有金盐。画中蛱蝶飞盈座，笛里冰花落满檐。梓泽莫誇鲜韭美，篱边笋巳透春尖。枝头声已变春鸦，却闭行窝驻小车。惨淡山呈荆浩画，缤纷天雨曼陀花。赋成授简谁为客，酒熟当炉即是家。徙倚南荣看北皦，老樵径滑倚柴叉。
八和池阳咏雪次东坡韵·其一
作者：李寄
朝代：清
体裁：七言律诗

东风出地草纤纤，冬令重行咤转严。青帝新翻名玉戏，仙家旧酿有金盐。画中蛱蝶飞盈座，笛里冰花落满檐。梓泽莫誇鲜韭美，篱边笋巳透春尖。
八和池阳咏雪次东坡韵·其二
作者：李寄
朝代：清
体裁：七言律诗

枝头声已变春鸦，却闭行窝驻小车。惨淡山呈荆浩画，缤纷天雨曼陀花。赋成授简谁为客，酒熟当炉即是家。徙倚南荣看北皦，老樵径滑倚柴叉。
八月十四日夜虎丘步行
作者：李寄
朝代：清
体裁：七言律诗

良辰美景真难事，何幸今宵得遇哉。俗客山宜三舍避，好歌月肯一年来。遏云幽响声如发，积水空明色似堆。清赏嫦娥应颔我，抛他象管与螺杯。
六和池阳咏雪次东坡韵
作者：李寄
朝代：清

一夜西风雪满岩，棱棱天地气森严。黄河冰定连清济，赤甲山应混白盐。露指不堪寻败屦，山头无奈碍低檐。明朝拟上丰年颂，大剑长鎗避笔尖。好手天公应自誇，长空万里禦虬车。敲残宝月光成片，关倒银河浪作花。贾岛吟肩徒有骨，袁安僵卧并无家。近来诗律精严甚，莫怪人呼王夜叉。
六和池阳咏雪次东坡韵·其一
作者：李寄
朝代：清
体裁：七言律诗

一夜西风雪满岩，棱棱天地气森严。黄河冰定连清济，赤甲山应混白盐。露指不堪寻败屦，山头无奈碍低檐。明朝拟上丰年颂，大剑长鎗避笔尖。
六和池阳咏雪次东坡韵·其二
作者：李寄
朝代：清
体裁：七言律诗

好手天公应自誇，长空万里禦虬车。敲残宝月光成片，关倒银河浪作花。贾岛吟肩徒有骨，袁安僵卧并无家。近来诗律精严甚，莫怪人呼王夜叉。
六陵
作者：李寄
朝代：清
体裁：五言律诗

六陵悲愤地，不可问苍苍。当昼山如夜，逢人面似伥。松犹标义烈，鸟尚话兴亡。我是羁愁客，何堪此寂凉。
兰亭四首
作者：李寄
朝代：清

逸少流觞处，嗟余费屐痕。藓苔花飞墄，禽鸟咏晨昏。禊事偶然集，风流千载存。旅怀偏易感，俛仰不无言。上巳当佳节，群贤集茂林。咏觞飞逸兴，泉石感清音。是日何风惠，斯文感至今。不知荒涧上，遥企亦何心。寻常脩禊事，兹地以人传。急湍清流在，崇山峻岭然。帖空争赝迹，诗幸罄名篇。我入兰亭会，高吟肯后旃。当年游未尽，今我补兹辰。寂赏酬名胜，孤筇逼古人。浅深罗远色，左右写清粼。幸待今三月，犹然及暮春。
兰亭四首·其一
作者：李寄
朝代：清
体裁：五言律诗

逸少流觞处，嗟余费屐痕。藓苔花飞墄，禽鸟咏晨昏。禊事偶然集，风流千载存。旅怀偏易感，俛仰不无言。
兰亭四首·其三
作者：李寄
朝代：清
体裁：五言律诗

寻常脩禊事，兹地以人传。急湍清流在，崇山峻岭然。帖空争赝迹，诗幸罄名篇。我入兰亭会，高吟肯后旃。
兰亭四首·其二
作者：李寄
朝代：清
体裁：五言律诗

上巳当佳节，群贤集茂林。咏觞飞逸兴，泉石感清音。是日何风惠，斯文感至今。不知荒涧上，遥企亦何心。
兰亭四首·其四
作者：李寄
朝代：清
体裁：五言律诗

当年游未尽，今我补兹辰。寂赏酬名胜，孤筇逼古人。浅深罗远色，左右写清粼。幸待今三月，犹然及暮春。
再入华山
作者：李寄
朝代：清
体裁：五言绝句

客病经年矣，葳甤拄杖行。名山真是药，到此便身轻。
冬日感怀
作者：李寄
朝代：清
体裁：五言律诗

蹉跎难自慰，不特二毛嗟。万里索游倦，十年寄食差。冰池岂跃鲤，曦木自鸣鸦。末路躬耕好，通侯尚种瓜。
冬行感怀
作者：李寄
朝代：清
体裁：五言排律

忧人行语影，道路不知长。冽栗寒气夜，峥嵘天色霜。似僧无法眷，为客在家乡。难慰一生志，易伤九回场。山村门各闭，土囤牛亦藏。自笑无归者，皇皇畛陌旁。
出三原北门十五里曰桥头杏花竟十里走马一游漫成遣兴
作者：李寄
朝代：清
体裁：古风

飘零秦地无归客，走马看花红一色。十里锦霞烧碧天，如迎如却似飞仙。近看不及远看好，开满不及开半巧。凡花大抵尽当然，而杏尤宜如是观。樱桃正绽香盈蒂，欲开不开见花态。春风得意正佳时，迟来五日看残枝。下马独吟真解语，茗赏酒赏总无取。我闻今日曲江边，一枝不见惟寒烟。繁华一旦生荆棘，即如才士遭沦没。可怜如许杏花林，不照簪裾照野人。安知我在盛唐日，綵笔不占杏林春。
初入黉塔湾
作者：李寄
朝代：清

深秋不异早春时，约在秋前秋故迟。竹粉犹新留生啸，焦筠未谢待题诗。
初发
作者：李寄
朝代：清
体裁：五言律诗

便束轻装去，晴郊色一新。路梅香过客，马铎避行人。白鹭拳能静，黄鹂语自亲。远游何所祝，风日好兼旬。
初晴入云门
作者：李寄
朝代：清
体裁：七言律诗

草市云门径接连，若耶溪转万峰閒。晴光新发层层岫，水势频高处处湾。六寺春分中令宅，三亭花满小何山。谁当丽句亭桥上，应是清流与白鹇。
初闻蝉次崔闇修韵
作者：李寄
朝代：清
体裁：五言律诗

去夏寥天阁，终朝傍我鸣。如何数千里，又送两三声。乍响音能妙，忽闻心一清。物情殊自惜，客耳不曾盈。
删旧稿讫作
作者：李寄
朝代：清
体裁：七言绝句

雨窗删取旧诗篇，风格钱刘竟俨然。尚有数篇忘岁月，一齐编入义熙前。
北斗峰
作者：李寄
朝代：清
体裁：古风

淩晨出云顶，乃在北斗峰。北斗一片石，而多合抱松。昨雪洗又翠，客来起清风。徙倚展望眼，濛濛一气中。阴霁各有态，毕竟日易穷。毛女已仙去，谁能测遗踪。石洞谒金帝，峰半闻此钟。琅琅满山谷，此閒声不宏。石径滑难下，雨花飘来浓。道士赠一杖，夭矫如苍龙。投之水檐谷，看尔飞遥空。
十五夜，同虎丘僧圣予玩月
作者：李寄
朝代：清
体裁：七言律诗

纷纷歌吹乱层峦，閒里哦吟费改删。如我情方酬好月，何人游不负佳山。婆娑竹柏影皆活，咫尺清虚府可攀。此夕虎丘添故事，参寥坡老两人閒。
华山春雪歌
作者：李寄
朝代：清
体裁：古风

夜来滕六游三峰，醉与青帝斗春风。桃花松叶皆缟色，千崖万壑堆瑶琼。不知峰增几千仞，但见琼楼玉宇接天顶。九十日春一夜死，涧底蟠龙卧不起。青帝懊恼滕六笑，金天帝子鼓掌赞曰妙。
华州道中
作者：李寄
朝代：清
体裁：七言绝句

青麦油油秀白芒，畛边赤日震沙黄。慇勤送客东风里，驿路杨花分外忙。
华阳道上
作者：李寄
朝代：清
体裁：七言绝句

华阳道上又何如。碧翠莲花簇太虚。驴背频频回首望，旁人错唤倒骑驴。
华阴道上
作者：李寄
朝代：清
体裁：七言绝句

五宿出山心未出，回头步步觉凄其。华山天外真如立，望我孤吟道上时。
卧病思避终南
作者：李寄
朝代：清
体裁：古风

昏昏欲眠眠不定，唧唧孤吟吟不称。作伴空烦月照人，良方无过山医病。抛书投枕著游屐，门锁春风当罗薜。人情怜蝶舞来疏，客气山禽飞去疾。
又
作者：李寄
朝代：清
体裁：七言绝句

明月天涯若比邻，清秋一见一番新。夜深最爱空庭树，瘦影离披似醉人。
又池阳咏雪次东坡诗韵二首
作者：李寄
朝代：清

长空威发冻云黏，寒比金吾禁更严。词客漫誇梁苑赋，司农欲税谢家盐。杯浮琥珀羊酥酒，帽拥葳苏獭尾檐。要我开怀真痛饮，真须立马雪山尖。寒林白尽晚归鸦，路有饥寒尚役车。可惜细非荞麦面，更怜朵似木棉花。有秋定自占来岁，公道何曾隔一家。檐下穷黎思曝背，愿为千丈拨云叉。
又池阳咏雪次东坡诗韵二首·其一
作者：李寄
朝代：清
体裁：七言律诗

长空威发冻云黏，寒比金吾禁更严。词客漫誇梁苑赋，司农欲税谢家盐。杯浮琥珀羊酥酒，帽拥葳苏獭尾檐。要我开怀真痛饮，真须立马雪山尖。
又池阳咏雪次东坡诗韵二首·其二
作者：李寄
朝代：清
体裁：七言律诗

寒林白尽晚归鸦，路有饥寒尚役车。可惜细非荞麦面，更怜朵似木棉花。有秋定自占来岁，公道何曾隔一家。檐下穷黎思曝背，愿为千丈拨云叉。
双港溪
作者：李寄
朝代：清
体裁：七言律诗

悬崖一线巉巉路，下有溪声步步闻。水势萦回殊自得，山形转折太多文。竹桥晨与白云渡，纸碓高将清口分。苦竹溪南青百顷，此中或恐有张君。
口占
作者：李寄
朝代：清
体裁：七言绝句

半山樵语杂禽语，一径松阴连竹阴。涧上老僧閒白话，窗前幽客细清吟。
同可大师登蕺山绝顶眺望漫成
作者：李寄
朝代：清
体裁：七言律诗

众峰飞舞到兹城，似与游人相送迎。丘壑收来胸次有，烟霞放去眼前明。墨池淡淡流残沈，蕺草荒荒袭旧名。我与越山无一面，不知何故便情生。
听雨同崔关修
作者：李寄
朝代：清
体裁：古风

为客厌长夜，雨声滴君心。君心何太苦，有梦到乡城。为语阶前雨，乡心我独轻。
呈敬寺某大师二首
作者：李寄
朝代：清

稻畦忽秀一枝莲，此刹重开岂偶然。吹盏幡风心不动，落残花雨法无边。黄昏也肯烧猪待，白日能容醉酒眠。我是如来门外汉，不须参我赵州禅。转语曾无慧舌根，空陪杖履积晨昏。清泉白石如如坐，圆觉维摩可可言。在己一心成犀壁，与人半偈锁猴猿。压腰金带他年重，输却兹山镇寺门。
呈敬寺某大师二首·其一
作者：李寄
朝代：清
体裁：七言律诗

稻畦忽秀一枝莲，此刹重开岂偶然。吹盏幡风心不动，落残花雨法无边。黄昏也肯烧猪待，白日能容醉酒眠。我是如来门外汉，不须参我赵州禅。
呈敬寺某大师二首·其二
作者：李寄
朝代：清
体裁：七言律诗

转语曾无慧舌根，空陪杖履积晨昏。清泉白石如如坐，圆觉维摩可可言。在己一心成犀壁，与人半偈锁猴猿。压腰金带他年重，输却兹山镇寺门。
四和池阳咏雪次东坡韵
作者：李寄
朝代：清

随风摇漾态何纤，此日寒威分外严。行客借来形柳絮，酒人引去比吴盐。苦吟不觉衫穿袖，烂醉何妨帽挺檐。莫笑浩然无逸兴，病驱不敌北风尖。纷纷一望白天涯，自笑经年滞客车。秦月晓来真不夜，山桃寒重亦能花。烹羔不羡将军帐，煮茗还输学士家。乘兴策驴诗思好，灞桥定有酒帘叉。
四和池阳咏雪次东坡韵·其一
作者：李寄
朝代：清
体裁：七言律诗

随风摇漾态何纤，此日寒威分外严。行客借来形柳絮，酒人引去比吴盐。苦吟不觉衫穿袖，烂醉何妨帽挺檐。莫笑浩然无逸兴，病驱不敌北风尖。
四和池阳咏雪次东坡韵·其二
作者：李寄
朝代：清
体裁：七言律诗

纷纷一望白天涯，自笑经年滞客车。秦月晓来真不夜，山桃寒重亦能花。烹羔不羡将军帐，煮茗还输学士家。乘兴策驴诗思好，灞桥定有酒帘叉。
塞下曲
作者：李寄
朝代：清
体裁：五言律诗

榆关黄叶堕，边士日持竿。百战惟闻鼓，长驱不解鞍。风飘笳韵急，霜拂剑光寒。万里沙场月，闺中夜夜看。
夏日小步
作者：李寄
朝代：清
体裁：五言律诗

高树凉飙下，吾其解带风。看飞锦绶鸟，听叫白头翁。面目今伧父，乾坤一裸虫。喜无苛礼法，束缚到嗣宗。
夜
作者：李寄
朝代：清
体裁：五言律诗

加衣檐际坐，零露酿霜华。客病诗为祟，天涯月一家。顽童扇铁马，邻笛应胡笳。赖此消清夜，羁人免叹嗟。
夜
作者：李寄
朝代：清
体裁：七言律诗

独酒三杯可禦寒，不妨长坐到更阑。雁声初向霜前听，月色偏宜树里看。久客自知容易老，无家莫叹路行难。秋风此夕殊多事，送过箜篌簇几弹。
夜入由里山
作者：李寄
朝代：清
体裁：五言律诗

深山如积水，步步入空明。月直松收影，霜寒雁失声。峰容肃相向，涧韵远能迎。如此清凉地，尘襟不肯清。
夜坐僧楼
作者：李寄
朝代：清
体裁：五言律诗

为客何妨此，伤心是故乡。一声孤雁过，几叶乱风当。暗坐兼无影，虚檐易有霜。翻思在秦楚，犹是景凄凉。
夜月
作者：李寄
朝代：清
体裁：五言律诗

明月来何处，秋天色更佳。空庭十丈水，树影一团花。留恋孤吟客，惊翻乱叫鸦。天涯终夕走，岂尔亦无家。
夜雨坐
作者：李寄
朝代：清
体裁：五言律诗

夜雨难为客，秋虫厌杀人。孤灯一夜坐，白发数茎新。游偶闻琴附，贫非为热因。故山书卷在，重理钓鱼缗。
大雄山再访汤仲晒在道作
作者：李寄
朝代：清
体裁：五言律诗

乱山高下入，访友事非轻。行脚方应遍，观心道已成。节交初夏热，路隔五年生。多事嘤嘤鸟，添余一倍情。
大雪再次东坡韵
作者：李寄
朝代：清

丰年呈瑞看秾纤，举手寒威入袖严。不独铺云能作海，果然扫土便成盐。凤池学士冰山倚，貂帽郎官狗尾檐。乘与东坡舒望眼，惊看马耳没双尖。开口谁怜望哺鸦，出门我叹鹧鸪车。折腰已瘁陶潜柳，强项空开董令花。行客扮成琼岛客，贫家装就玉堂家。乾坤一变谁支拄，垂老看予瘦骨叉。
大雪再次东坡韵·其一
作者：李寄
朝代：清
体裁：七言律诗

丰年呈瑞看秾纤，举手寒威入袖严。不独铺云能作海，果然扫土便成盐。凤池学士冰山倚，貂帽郎官狗尾檐。乘与东坡舒望眼，惊看马耳没双尖。
大雪再次东坡韵·其二
作者：李寄
朝代：清
体裁：七言律诗

开口谁怜望哺鸦，出门我叹鹧鸪车。折腰已瘁陶潜柳，强项空开董令花。行客扮成琼岛客，贫家装就玉堂家。乾坤一变谁支拄，垂老看予瘦骨叉。
客居
作者：李寄
朝代：清
体裁：七言律诗

非唐非汉我游秦，整日高眠懒向人。何处燕来同作客，故乡月到自相亲。孤身咤走三千里，多病悲看九十春。沧海横流何日静，徐书马疏好披陈。
寒夜
作者：李寄
朝代：清
体裁：五言律诗

寒夜转清寂，偏宜坦步心。月能圆树影，风欲走松音。犬吠真如豹，疏舂半倚砧。山僧白榾柮，念我步幽林。
将近江城
作者：李寄
朝代：清
体裁：七言绝句

二载天涯落魄行，扁舟今夜到乡城。归来莫道无亲识，明月舟前上下迎。
小步林中
作者：李寄
朝代：清
体裁：五言律诗

纷纷凉叶动，风岭步重重。松影花轻葛，云丝嬲短筇。怪啼何种鸟，远翠乍晴峰。一爽朝来热，还来听晚钟。
屡游终南不果志恨
作者：李寄
朝代：清
体裁：七言绝句

如今咄咄要书空，门外终南隔万重。自笑秦游真怪事，区区一饭缚元龙。
山中七夕
作者：李寄
朝代：清
体裁：七言律诗

悔弹长铗卧空山，清比餐风饮露蝉。三径似开边七百，一身如养客三千。阮咸犊鼻悬庭日，郭振龙泉在匣年。惶恐称臣因织女，借耕银汉几弓天。
山中无茶炭，暇则拾松枝诸物煮汤饮之，细数之五，有相助为理之意，因名曰五松汤
作者：李寄
朝代：清
体裁：七言绝句

松毛松果兼松节，松梗松皮火亦香。天惠山中清受用，敕封处士五松汤。
山前春步
作者：李寄
朝代：清
体裁：五言律诗

游必在清晨，山川几倍新。花风香一路，柳浪绿经旬。犬吠独行客，僧应连叩人。隔林啼宛转，有鸟正怀春。
山外二里王氏白荷花池中心，忽开红荷一朵，入夏苦暑不出山时，往一观，因成八绝，以志其异
作者：李寄
朝代：清

天香国色原无种，雪白轻盈朵朵同。昨夜片霞天上落，波心浴出一枝红。盈盈万朵与千枝，我是当年李药师。看尽杨家诸妓女，就中红拂独相思。众香国里正氤氲，独立风前自不群。一道宫娃齐拥出，国君头上有红云。缟装素态实天工，绰约如何独自红。万绕千围中一朵，分明宰相肉屏风。牡丹熣灿正宜时，白眼偏轻白玉枝。独尔灵心知此意，夜来私自上胭脂。翠茎绿叶碧漪中，雪色偏他点染工。曾取桃花春靧面，崔家女出嫁薰风。清香轻碧晓风时，立岸行人解道奇。千片白云霞一片，画诗曼妙待王维。一枝藤杖晓临池，品藻灵花句可□。愧杀夜来新雨后，山僧走报好题诗。
山外二里王氏白荷花池中心，忽开红荷一朵，入夏苦暑不出山时，往一观，因成八绝，以志其异·其三
作者：李寄
朝代：清
体裁：七言绝句

众香国里正氤氲，独立风前自不群。一道宫娃齐拥出，国君头上有红云。
山外二里王氏白荷花池中心，忽开红荷一朵，入夏苦暑不出山时，往一观，因成八绝，以志其异·其二
作者：李寄
朝代：清
体裁：七言绝句

盈盈万朵与千枝，我是当年李药师。看尽杨家诸妓女，就中红拂独相思。
山外二里王氏白荷花池中心，忽开红荷一朵，入夏苦暑不出山时，往一观，因成八绝，以志其异·其五
作者：李寄
朝代：清
体裁：七言绝句

牡丹熣灿正宜时，白眼偏轻白玉枝。独尔灵心知此意，夜来私自上胭脂。
山外二里王氏白荷花池中心，忽开红荷一朵，入夏苦暑不出山时，往一观，因成八绝，以志其异·其八
作者：李寄
朝代：清
体裁：七言绝句

一枝藤杖晓临池，品藻灵花句可□。愧杀夜来新雨后，山僧走报好题诗。
山外二里王氏白荷花池中心，忽开红荷一朵，入夏苦暑不出山时，往一观，因成八绝，以志其异·其六
作者：李寄
朝代：清
体裁：七言绝句

翠茎绿叶碧漪中，雪色偏他点染工。曾取桃花春靧面，崔家女出嫁薰风。
山外二里王氏白荷花池中心，忽开红荷一朵，入夏苦暑不出山时，往一观，因成八绝，以志其异·其四
作者：李寄
朝代：清
体裁：七言绝句

缟装素态实天工，绰约如何独自红。万绕千围中一朵，分明宰相肉屏风。
山外二里王氏白荷花池中心，忽开红荷一朵，入夏苦暑不出山时，往一观，因成八绝，以志其异山外二里王氏白荷花池中心，忽开红荷一朵，入夏苦暑不出山时，往一观，因成八绝，以志其异·其七
作者：李寄
朝代：清
体裁：七言绝句

清香轻碧晓风时，立岸行人解道奇。千片白云霞一片，画诗曼妙待王维。
山荪亭
作者：李寄
朝代：清
体裁：古风

已为山外客，来登山荪亭。荪树六七株，根附石上生。虺蛇蟠数百，须动欲轩腾。树是希夷植，奇同希夷形。突立看峰色，筋骨何棱棱。细叶正吐绿，油油光檐楹。思欲亭上醉，从此解尘缨。
山行望孔城村
作者：李寄
朝代：清
体裁：五言律诗

山村景佳绝，揽辔为迟迟。矮矮隐茅屋，高高出酒旗。枝风非杨柳，树雪是棠梨。驴背人遥羡，村中自不知。
山阁夜坐有感，再拈群字
作者：李寄
朝代：清
体裁：五言律诗

山月晴初见，松云散不闻。避人甘孑孑，对客敢云云。举世皆巾帼，何时再檄文。自知非孔圣，鸟兽与同群。
徐步
作者：李寄
朝代：清
体裁：五言律诗

高卧兼徐步，空斋日日同。柘喧争果雀，椿袅挂丝虫。阮屐喜无累，杜囊怪底空。花前且饱食，静看槿口红。
怀古
作者：李寄
朝代：清
体裁：古风

畴昔读南史，实壮盱眙城。佛狸百万师，饮马长江滨。两淮无立草，何况兖与青。玄漠弃军走，义恭议南奔。盱眙弹丸地，气足吞虏人。臧质固勇悍，沈璞何英英。封溲怒致敌，杀尸与城平。三旬锐尽退，中国威始伸。夕阳登南岭，山腰垒星星。如环连复断，心疑城郭形。鞭视询父老，果云古城根。人和固第一，地利亦非轻。如此据高险，兵士有所凭。所以虏势众，仰攻势不能。土山既难栖，冲车颓数升。不然虏百万，肉薄何难登。忠如常山守，竟遭禄山烹。思政守长社，终于城溃奔。人地两相济，负隅虎敢撄。我昔长淮来，县在山之阴。惊讶卑散甚，今始豁心情。于兹知古人，形胜咫尺争。奈何无远谋，自撤金陵屏。有险不肯踞，坐令寇纵横。
感时
作者：李寄
朝代：清
体裁：五言律诗

白尽阮生眼，閒看此市朝。窟三真善凿，网四竟何逃。骑虎终遭噬，低棋不自饶。苏张虽有舌，难解九原嘲。
感遇
作者：李寄
朝代：清
体裁：古风

今日天雨露，独荣荆棘枝。荆棘窃雨露，自矜桃李姿。桃李志阳春，狂飙日夜吹。狂飙过荆棘，不损其毫釐。荆棘笑桃李，何为独不时。
抉沟道中
作者：李寄
朝代：清
体裁：五言律诗

孤客无聊赖，良辰尚旅征。闻禽能发兴，见柳亦牵情。铎急车归市，犁轻犊耦耕。谁怜好风日，驴背过清明。
护城野步
作者：李寄
朝代：清
体裁：五言律诗

芳草城隅路，羁怀散漫行。走坡黄犊健，掷水白鲦轻。孑孑游成懒，昏昏酒欲倾。转风晴可必，差慰道途情。
拂水山庄
作者：李寄
朝代：清
体裁：五言律诗

绿野尚湖北，红桥乌目西。落花眠犬吠，垂柳影鸠啼。景以文章布，山因富贵迷。主人登垄断，门锁夕阳蹊。
拾松果
作者：李寄
朝代：清
体裁：五言律诗

抛却倦时书，閒将筋骨舒。嫩菇寻雨后，枯果拾风馀。喜作僧陪客，嫌为山蠹鱼。黄花兼摘尽，方法拌青蔬。
散步
作者：李寄
朝代：清
体裁：古风

寒日静坐长，落落散幽步。草蔓幸樵既，登陟不必路。礀叶短短红，不数枫林树。风浪夕阳水，树烟远口渡。暧暧见归人，仓皇解草屦。吾得暂疏放，敢负空山暮。啸歌禽语閒，夜冷惊夕露。
新安道中
作者：李寄
朝代：清
体裁：五言律诗

连辔催行急，惊尘扑面迷。柳风寥驿路，涧石滑征蹄。山势群趋洛，关形独护西。伤心憔悴事，枯麦与遗黎。
无为上人静室
作者：李寄
朝代：清
体裁：五言律诗

孤磬白云里，入门幽意生。竹篱花束缚，松牖鼠纵横。响落空潭水，光分远岫晴。顿忘游力倦，回复涧边行。
无题
作者：李寄
朝代：清
体裁：五言律诗

竹里能仁寺，光邀屐过溪。晚风松中霁，春树鸟新啼。茶践三年约，诗开旧日题。桃源身误入，归路暮云迷。
早入绮山
作者：李寄
朝代：清
体裁：七言绝句

遥看岚霭连松柏，行口山峦面面开。曝日鼠缘松树顶，啄冰鸟立涧泉隈。
早发
作者：李寄
朝代：清
体裁：五言律诗

行客啸俦侣，征衣颠倒从。跑分官道月，同听远鸡风。领路骡鸣铎，护行人插弓。昨传谁早发，肉已饱毛虫。
早春复游虞山
作者：李寄
朝代：清
体裁：七言律诗

好是春天雨后晴，扁舟才泊便登临。到来山有富贵气，是日鸟生欢喜音。醉景酒须颐杖买，磨人诗要呕心吟。追偿腊底频游苦，屐齿还教一倍深。
早春重步虞山西簏
作者：李寄
朝代：清
体裁：五言律诗

舍舟缘涧入，步步起幽思。水作夏瀑势，山回冬睡时。日蒸梅不待，风急雨无疑。返屐招游侣，舟中补一诗。
春日步东城李氏园戏为纤体
作者：李寄
朝代：清
体裁：七言律诗

簇簇新花细细馨，满园春拥一伶仃。数过蝶影俄还乱，听去莺声却又停。孕絮杨花无力舞，移根药蕊几时醒。峨山点破思乡恨，幻作江南北固青。
昼坐锦师斋风日清美出诗请正为之点定数字
作者：李寄
朝代：清
体裁：五言律诗

山斋清磬罢，客至便分题。诗入王维画，镫分子政藜。草花要蝶下，桑椹醉鸠啼。一字吾师汝，桃源定不迷。
晚下三峰
作者：李寄
朝代：清
体裁：古风

清晨登三峰，不知高若兹。青天实咫尺，凡骨焉能梯。回观万象妙，顿忘所历疲。千尺㠉第一，高崖势倒垂。阻绝登峰路，如与人相持。冉冉回心字，至今使我危。井底垂铁绠，风雨藏蛟螭。寄目于手足，左右相因依。入㠉篆壁蜗，出㠉摩空翚。飞猿一线过，犁沟险倍之。面削不受屐，额凸绠难施。天然得霤道，深阔称一犁。相传老君力，再拜沟旁祠。沟上最险者，二匾势倾攲。苍龙岭崭甚，万丈竖深溪。长剑倚天外，此语善品题。三峰无此岭，万古知是谁。如人伸一臂，接引其下为。早与众人约，部伍宜整齐。隘处鱼贯上，坦处雁行驰。胜境辍行玩，歧路告众知。议会然后进，庶几免参差。岂知乌合辈，难束以程规。鸟分而兽散，各自为东西。宗土祠以上，更无一人随。独笑莲花巅，纲寻洗头池。身与云俯仰，目荡天四陲。书生眼孔小，易题山水诗。一邱与一壑，下笔兢淋漓。见此大山水，气夺难措辞。或题数千言，通套而支离。我来书所见，聊以备追思。
晚投双沟大雨
作者：李寄
朝代：清
体裁：五言律诗

风帆开不远，瞑色入清淮。舟就渔灯泊，钟从燕市来。鼍鸣应夜雨，龙蛰待春雷。客睡难成梦，孤肠易九回。
晚投越城
作者：李寄
朝代：清
体裁：五言律诗

夕照促行程，挥鞭汗漫行。群鸦分树噪，双犊一犁耕。孟浪游无底，凄凉影有情。荒阡弥望去，薄暮尚孤征。
晚步
作者：李寄
朝代：清
体裁：五言律诗

不敢群斯世，空山鹿豕俱。云今与我熟，名渐少人呼。烟罨夕阳树，泉通静室厨。携筇看活画，原是一倪迂。
晨趋绮山
作者：李寄
朝代：清
体裁：五言律诗

盥栉趋寒路，仓皇力易稀。霜桥人少步，曦木鸟群归。万里浮萍客，三冬薄絮衣。归来犹若此，终日傍人扉。
暮春过汤伯蕃村居
作者：李寄
朝代：清
体裁：七言律诗

扬子江边处士家，春申山下种桑麻。最宜雨雨风风竹，兼有红红白白花。因氏先生为北郭，定知庄子又南华。看君松下閒箕踞，一倍惭余道路赊。
月
作者：李寄
朝代：清
体裁：五言律诗

山寐夜无声，空林月静明。藤萝垂有景，竹柏影皆行。是物俱堪画，无人不自清。前溪幽绝处，一道白烟横。
月夜
作者：李寄
朝代：清
体裁：五言律诗

独坐一庭空，凉生夜不同。鸟归风谡谡，树转月悤悤。影到三更后，鳌潜万籁中。怪来清到骨，积水浸吾躬。
月夜二首
作者：李寄
朝代：清

华月满林壑，空山有夜春。打门僧识我，竟不问何人。万壑月无声，幽人独自立。嗾犬吠空林，嫌山太枯寂。
月夜二首·其一
作者：李寄
朝代：清
体裁：五言绝句

华月满林壑，空山有夜春。打门僧识我，竟不问何人。
月夜二首·其二
作者：李寄
朝代：清
体裁：五言绝句

万壑月无声，幽人独自立。嗾犬吠空林，嫌山太枯寂。
月夜二首山外二里王氏白荷花池中心，忽开红荷一朵，入夏苦暑不出山时，往一观，因成八绝，以志其异·其一
作者：李寄
朝代：清
体裁：七言绝句

天香国色原无种，雪白轻盈朵朵同。昨夜片霞天上落，波心浴出一枝红。
望王刀三洞
作者：李寄
朝代：清
体裁：五言绝句

幽人栖隐处，白云望且重。老樵浩歌来，指点王刀洞。
望远
作者：李寄
朝代：清
体裁：五言律诗

滚滚悲秋客，凄凄苦病身。登临见天地，怀抱向何人。云暗南山树，风连北地尘。英雄今不见，搔首问三秦。
木槿
作者：李寄
朝代：清
体裁：五言律诗

六月荷花好，如兹槿亦强。可怜千瓣艳，不过一朝香。似悟人荣落，偏供僧糗粮。寄余周子爱，红白足相当。
梦故乡
作者：李寄
朝代：清
体裁：五言绝句

客舍惊闻雁，秋宵恐漏长。故乡原是自，归梦亦凄凉。
次杜工部秋兴八首
作者：李寄
朝代：清

漠漠轻烟带远林，霜高气肃自萧森。千崖月上开清景，万里风来扫积阴。比德巢由先有志，共图王霸庶无心。江湖袖手行歌曼，閒数秋城户户砧。閒倚枫林看日斜，空山留得旧□华。欲剸龙耳探灵洞，思合莲丹坐古槎。可奈弥天皆毒雾，不堪遍地是胡笳。秋风老却陶潜菊，雪里还开强项花。金风淅淅送斜晖，便觉衰颜酒力微。海运鹍鹏看怒徙，塞寒鸿雁听哀飞。远寻道侣因缘误，遍踏名山筋力违。黄鹄冲天男子事，肯甘燕雀稻粱肥。莫看仙人一局棋，斧柯终烂亦堪悲。岂知争却千年日，孰若抽身八极时。云护池中龙卧稳，月明江上鹤归迟。抚髀自叹吾衰矣，事事伤心不可思。廿载栖迟故国山，避人尚恨在人閒。五湖烟景笼鱼艇，双木松风护死关。蓝玉那能充煖腹，金丹定肯驻衰颜。真仙似以轻狂谪，敢跻瑶池许碏班。父老阳春望转头，金陵王气索然秋。宫廷薪胆人皆讳，荆棘铜驼客已愁。厮养时来成翼虎，英雄运去逐眠鸥。中原尺寸当□□，区脱如何视豫州。忆昔高皇创业功，白山黑水版图中。四□荫庇扶桑日，万国薰蒸闾阖风。武教治兼文教盛，一年粟有两年红。三韩自是神京臂，遗事犹堪问老翁。卜年八百数逶迤，反覆终当类复陂。旧日龙髯犹在地，荒陵鹃血好殷枝。诛奸史笔千年在，梅祸天心一旦移。白水金刀闻汉谶，云台愿附姓名垂。
次杜工部秋兴八首·其一
作者：李寄
朝代：清
体裁：七言律诗

漠漠轻烟带远林，霜高气肃自萧森。千崖月上开清景，万里风来扫积阴。比德巢由先有志，共图王霸庶无心。江湖袖手行歌曼，閒数秋城户户砧。
次杜工部秋兴八首·其七
作者：李寄
朝代：清
体裁：七言律诗

忆昔高皇创业功，白山黑水版图中。四□荫庇扶桑日，万国薰蒸闾阖风。武教治兼文教盛，一年粟有两年红。三韩自是神京臂，遗事犹堪问老翁。
次杜工部秋兴八首·其三
作者：李寄
朝代：清
体裁：七言律诗

金风淅淅送斜晖，便觉衰颜酒力微。海运鹍鹏看怒徙，塞寒鸿雁听哀飞。远寻道侣因缘误，遍踏名山筋力违。黄鹄冲天男子事，肯甘燕雀稻粱肥。
次杜工部秋兴八首·其二
作者：李寄
朝代：清
体裁：七言律诗

閒倚枫林看日斜，空山留得旧□华。欲剸龙耳探灵洞，思合莲丹坐古槎。可奈弥天皆毒雾，不堪遍地是胡笳。秋风老却陶潜菊，雪里还开强项花。
次杜工部秋兴八首·其五
作者：李寄
朝代：清
体裁：七言律诗

廿载栖迟故国山，避人尚恨在人閒。五湖烟景笼鱼艇，双木松风护死关。蓝玉那能充煖腹，金丹定肯驻衰颜。真仙似以轻狂谪，敢跻瑶池许碏班。
次杜工部秋兴八首·其八
作者：李寄
朝代：清
体裁：七言律诗

卜年八百数逶迤，反覆终当类复陂。旧日龙髯犹在地，荒陵鹃血好殷枝。诛奸史笔千年在，梅祸天心一旦移。白水金刀闻汉谶，云台愿附姓名垂。
次杜工部秋兴八首·其六
作者：李寄
朝代：清
体裁：七言律诗

父老阳春望转头，金陵王气索然秋。宫廷薪胆人皆讳，荆棘铜驼客已愁。厮养时来成翼虎，英雄运去逐眠鸥。中原尺寸当□□，区脱如何视豫州。
次杜工部秋兴八首·其四
作者：李寄
朝代：清
体裁：七言律诗

莫看仙人一局棋，斧柯终烂亦堪悲。岂知争却千年日，孰若抽身八极时。云护池中龙卧稳，月明江上鹤归迟。抚髀自叹吾衰矣，事事伤心不可思。
永城道中
作者：李寄
朝代：清
体裁：七言绝句

春风此地不堪论，尽日萧萧断客魂。骡背行行何所见，茅花千顷一孤村。
池阳咏雪次东坡诗韵二首
作者：李寄
朝代：清

漫天大雪催新句，可恼东坡下韵严。黄鹤诗佳应阁笔，葫芦样好也题盐。月明野水横孤艇，花满寒枝压矮檐。白玉合成兹世界，大观犹忆华峰尖。剡水自弹安道曲，东郊难驾邵雍车。白当三腊占为麦，飞向长筵看是花。落落不因人便热，飘飘一似我无家。严寒绝少炉中炭，又向樽前两手叉。
池阳咏雪次东坡诗韵二首·其一
作者：李寄
朝代：清
体裁：七言律诗

漫天大雪催新句，可恼东坡下韵严。黄鹤诗佳应阁笔，葫芦样好也题盐。月明野水横孤艇，花满寒枝压矮檐。白玉合成兹世界，大观犹忆华峰尖。
池阳咏雪次东坡诗韵二首·其二
作者：李寄
朝代：清
体裁：七言律诗

剡水自弹安道曲，东郊难驾邵雍车。白当三腊占为麦，飞向长筵看是花。落落不因人便热，飘飘一似我无家。严寒绝少炉中炭，又向樽前两手叉。
池阳野步遣兴
作者：李寄
朝代：清
体裁：七言绝句

鸾啼花乱好良辰，客里东风日日新。春色醉人无远近，不知今是异乡身。
涂次绮山
作者：李寄
朝代：清
体裁：五言律诗

溪路荣藤木，行来憩石閒。风声长在树，云影不离山。弃世何妨懒，趋人那得閒。老僧真自在，茅屋不曾关。
淮岸无仙树，惟杨柳种皆成行，一林千百株，堆云泻浪，绿映水天，而长河卫北岸倍多，因口占一绝
作者：李寄
朝代：清
体裁：七言绝句

茅檐土屋黄沙岸，门对清淮不次开。领略春风无限好，一林杨柳绿云堆。
清明野步有感
作者：李寄
朝代：清
体裁：七言律诗

春愁压客不知春，拭眼惊看此日新。树树桃花风著力，村村社酒鸟呼人。两年梦绕双亲墓，万里心伤一病身。怅望江南春十倍，敝裘何事苦留秦。
渔镫
作者：李寄
朝代：清
体裁：七言绝句

飞尽寒鸦归宿声，暗携筇杖涧边行。遥天黑色无行客，数点渔镫浦口明。
渡京口
作者：李寄
朝代：清
体裁：七言绝句

去年风雨漫天黑，浪里舟危一间中。好是斜阳今日渡，轻帆正遇剪江风。
渡京口·其一
作者：李寄
朝代：清
体裁：五言律诗

无事江湖上，频年逐去航。便风舟自进，孤月客偏当。寂寂真堪笑，栖栖不自量。仲尼犹旅舍，邓禹敢轻狂。
游兴福寺
作者：李寄
朝代：清
体裁：七言律诗

经年因病废吟诗，兴至吟随不自知。凡鸟啼皆如百舌，老梅花不肯多枝。幽当翠筱苍松合，静是清泉白石宜。潭影千年成故事，山僧誇向客游时。
游大石湾
作者：李寄
朝代：清
体裁：七言律诗

轻云初散净无埃，眼界新晴几倍开。高浪白能连日动，遥山青欲逐人来。终输一著于鸥鸟，恨少三閒之屋材。住向石湾最胜处，饱看饱听大江哉。
潼关
作者：李寄
朝代：清
体裁：古风

滚滚白云压驴背，鞭指关城在云内。连山万里倒捲回，黄河天上奔腾会。春风城上捲红旗，桃花无主出城飞。城边老人自叹息，贼破城空燕语稀。当时十万貔貅卒，大将桓桓柏与日。请缨慷慨祖金吾，厉齿磨牙思嚼贼。一锋数骑未叩门，督师先渡夏阳奔。借问归人督师谁，传庭其名姓是孙。可怜千里金城地，拱手授受而已矣。既据长山天下头，席捲燕京势披靡。君亡臣走社稷墟，祖始秦关各处逋。壮哉百二之天险，屹屹当关无一夫。
潼关
作者：李寄
朝代：清
体裁：古风

潼关何崔嵬，云是秦门户。左河而右华，天然键钥处。金城虽千里，藉此领天府。有事但闭关，孰敢间险阻。我闻孙传廷，受命总师旅。天予禦平台，赐剑亲授斧。部署嚄唶将，所统貔貅伍。誓当靖妖氛，岂特有此土。夜半闻贼来，仓皇窜河浒。堂堂大督师，可怜抱头鼠。将士夺门奔，反恨关城堵。满街头击撞，贼到跪道左。解甲搏颡降，刳胸换肺腑。为贼作前行，尽是干城侣。晨从华阳来，解鞍日未午。登城步屧周，春风淡相煦。语燕立平沙，草坡散群牯。以见證所闻，百二今犹古。壮哉造化心，洪缝铸此苦。连山势奔腾，到此实左顾。黄河南面趋，万里抱其股。坚城绾其口，河山益轩举。屹如当道罴，悍若负嵎虎。秦岭手护头，中条子顾父。泾渭为内束，函谷乃外拒。一夫禦万夫，诚哉古人语。临晋渡既防，弥缝阙易补。贼势虽猖狂，所下皆绝圉。顿兵坚城下，仰攻势自阻。地道既难通，冲车敢乱舞。凭高发礧石，坐看贼糜腐。奇兵出贼后，间道绝挽输。城堡无可掠，栖亩少稷黍。当时众大帅，旌旗壁楚豫。坚守旬月开，大兵定云赴。函谷如箧底，天设此阱罟。尚当诱之入，何况死自取。合击此敝师，全部俱可虏。二崤先轸谋，盱眙臧质武。河阳靴中刀，□昌城头鼓。四者有一焉，足以报圣主。不然如宁州，女秀强支拄。丈夫拥强兵，岂不如一女。奈何弃关奔，天险资闯鼓。称号耸四方，休力养毛羽。徵粟于云阳，取材于杜鄠。三辅五凉閒，壮勇就喔咻。诸股贼小帅，源源集幕府。颓然抵燕京，孤城难撑拄。君为社稷死，臣系新朝组。窈窕上林花，凄凉故宫虞。东镇出下策，开关纳猰貐。鹿死不择音，事急将伯助。借仇报仇来，以毒攻毒去。毒去国已亡，元气有几许。岂知久耽耽，竟堕其术数。贼为虏先驱，我为虏开路。鹬蚌兢相持，两肉归渔父。痛哉三百年，百战我太祖。我观天下形，地势争尺咫。潼关与渝关，险厄实相似。渝枕山海閒，潼介河山里。秦陇天下头，渤碣天下尾。东西气相应，潼失渝亦启。向使潼不失，据险誓效死。何至明天下，呜呼竟若此。兴亡屈指筹，夕阳去如驶。悲歌下城头，潼关祸之始。
潼关
作者：李寄
朝代：清

潼关何崔嵬，云是秦门户。左河而右华，天然键钥处。金城虽千里，藉此领天府。有事但闭关，孰敢间险阻。我闻孙传廷，受命总师旅。天予禦平台，赐剑亲授斧。部署嚄唶将，所统貔貅伍。誓当靖妖氛，岂特有此土。夜半闻贼来，仓皇窜河浒。堂堂大督师，可怜抱头鼠。将士夺门奔，反恨关城堵。满街头击撞，贼到跪道左。解甲搏颡降，刳胸换肺腑。为贼作前行，尽是干城侣。晨从华阳来，解鞍日未午。登城步屧周，春风淡相煦。语燕立平沙，草坡散群牯。以见證所闻，百二今犹古。壮哉造化心，洪缝铸此苦。连山势奔腾，到此实左顾。黄河南面趋，万里抱其股。坚城绾其口，河山益轩举。屹如当道罴，悍若负嵎虎。秦岭手护头，中条子顾父。泾渭为内束，函谷乃外拒。一夫禦万夫，诚哉古人语。临晋渡既防，弥缝阙易补。贼势虽猖狂，所下皆绝圉。顿兵坚城下，仰攻势自阻。地道既难通，冲车敢乱舞。凭高发礧石，坐看贼糜腐。奇兵出贼后，间道绝挽输。城堡无可掠，栖亩少稷黍。当时众大帅，旌旗壁楚豫。坚守旬月开，大兵定云赴。函谷如箧底，天设此阱罟。尚当诱之入，何况死自取。合击此敝师，全部俱可虏。二崤先轸谋，盱眙臧质武。河阳靴中刀，□昌城头鼓。四者有一焉，足以报圣主。不然如宁州，女秀强支拄。丈夫拥强兵，岂不如一女。奈何弃关奔，天险资闯鼓。称号耸四方，休力养毛羽。徵粟于云阳，取材于杜鄠。三辅五凉閒，壮勇就喔咻。诸股贼小帅，源源集幕府。颓然抵燕京，孤城难撑拄。君为社稷死，臣系新朝组。窈窕上林花，凄凉故宫虞。东镇出下策，开关纳猰貐。鹿死不择音，事急将伯助。借仇报仇来，以毒攻毒去。毒去国已亡，元气有几许。岂知久耽耽，竟堕其术数。贼为虏先驱，我为虏开路。鹬蚌兢相持，两肉归渔父。痛哉三百年，百战我太祖。我观天下形，地势争尺咫。潼关与渝关，险厄实相似。渝枕山海閒，潼介河山里。秦陇天下头，渤碣天下尾。东西气相应，潼失渝亦启。向使潼不失，据险誓效死。何至明天下，鸣呼竟若此。兴亡屈指筹，夕阳去如驶。悲歌下城头，潼关祸之始。
潼关
作者：李寄
朝代：清
体裁：五言律诗

群雉连云起，雄关扼九州。罴当函谷道，虎踞大河流。有舌供长啸，无家成壮游。谁知驴背上，衣白傲王侯。
灞桥即事
作者：李寄
朝代：清
体裁：五言律诗

孤剑游秦日，长吟托与时。山人唐李泌，酒客晋王尼。沧海何其横，银章未可期。云山与匹马，一一入新诗。
灵隐道上口占
作者：李寄
朝代：清
体裁：七言绝句

过尽西湖山叠重，篮舆晓指北高峰。兹峰见我生惭色，知是新刊九里松。
独步
作者：李寄
朝代：清
体裁：五言绝句

独步空庭月，寒生积水中。閒人难有两，我影亦能同。
独行
作者：李寄
朝代：清
体裁：五言律诗

行止惟随影，交游厌入群。知谁为鲍叔，时正在苏君。黄叶空山寺，孤鸿薄暮云。相看成老友，不必问纷纭。
独行
作者：李寄
朝代：清
体裁：七言绝句

诗怀羞涩共钱囊，踽踽凉凉道路旁。无数秋光添旅况，错惊人说是家乡。
由里山夜步
作者：李寄
朝代：清
体裁：七言律诗

独步空山晚色苍，月蹲峰顶客前当。应声谷响如相答，倒影冈松几倍长。林外白惊成水路，吟边清觉堕寒霜。我来暂主閒风月，最是山僧热处忙。
病馀杂咏感怀初入永兴二首
作者：李寄
朝代：清

破褐空囊竟入秦，南山北渭望中新。澄天柹叶妆成晦，捲地杨花送去春。皂帽管宁非避世，白衣李泌是山人。竦肩袖手行吟日，驰逐纷纷看雁臣。胡家羌笛满春风，百二山河感昔雄。滚滚腥尘烘日黑，炎炎虐焰射云红。钱囊羞涩诗看好，病体登临屐累同。时在苏君言不敢，且将仪舌捲喉中。
病馀杂咏感怀初入永兴二首·其一
作者：李寄
朝代：清
体裁：七言律诗

破褐空囊竟入秦，南山北渭望中新。澄天柹叶妆成晦，捲地杨花送去春。皂帽管宁非避世，白衣李泌是山人。竦肩袖手行吟日，驰逐纷纷看雁臣。
病馀杂咏感怀初入永兴二首·其二
作者：李寄
朝代：清
体裁：七言律诗

胡家羌笛满春风，百二山河感昔雄。滚滚腥尘烘日黑，炎炎虐焰射云红。钱囊羞涩诗看好，病体登临屐累同。时在苏君言不敢，且将仪舌捲喉中。
登三峰二首
作者：李寄
朝代：清

毕竟三峰天削成，五千仞积斧斤痕。剑锋上走苍龙岭，花蕊中趺玉女盆。云口雪崖霾雨府，药炉丹井列仙村。诸峰层叠如城郭，北向棱棱启一门。草草游华不当游，莲花仙掌暂凝眸。飘飘双屐同霞举，点点遥山似泡浮。帝座直将佳句问，野心易被白云留。短衣再拜金天下，偿我重游在仲秋。
登三峰二首·其一
作者：李寄
朝代：清
体裁：七言律诗

毕竟三峰天削成，五千仞积斧斤痕。剑锋上走苍龙岭，花蕊中趺玉女盆。云口雪崖霾雨府，药炉丹井列仙村。诸峰层叠如城郭，北向棱棱启一门。
登三峰二首·其二
作者：李寄
朝代：清
体裁：七言律诗

草草游华不当游，莲花仙掌暂凝眸。飘飘双屐同霞举，点点遥山似泡浮。帝座直将佳句问，野心易被白云留。短衣再拜金天下，偿我重游在仲秋。
登上方峰
作者：李寄
朝代：清
体裁：古风

独游如瞽者，山径贸贸去。歧路耸两肩，苍茫左右顾。小心问路人，应答音龃龉。途遇香客李，暗空耀一炬。导我选胜行，泉石历历数。既过莎萝坪，上方峰蓦竖。定议先往游，少憩整部伍。选锋望峰进，少年兢起距。笑我谢懦足，余勇吾贾汝。巉崖实面迎，侧石如相拒。虽有铁绠垂，仰视退几步。如士初从军，即与巨敌遇。未尝习刺击，安得不悚惧。前者既跻攀，腾身余自鼓。手足先后移，一失不复取。闻昔万历初，锁断堕几许。四十有八人，于此跌成腐。倚壁为长叹，游兴宁少沮。吴秦三千里，容易到此土。肯效羊公鹤，当场不复舞。志一则气从，斯须过险阻。岩花纷缀邑，实立见松树。鸟道出没盘，石洞云霞伫。徙倚望同游，便捷如猱鼠。回头招我上，绵力分外努。十里跻峰巅，倒地伸两股。喘定舒望眼，颓阳促去侣。纷纷缘崖下，寥廓湛天宇。峰色泥孤客，高寒难久住。踉跄逐残照，峥嵘踏旧路。徒惊上下劳，不见登临趣。恍惚梦中游，醒不知其处。
登君山
作者：李寄
朝代：清
体裁：五言律诗

乾坤晴日大，千里不曾迷。白练分江静，青烟剪树齐。独游全是兴，偶影自无诋。世路容余窄，山中与鸟栖。
登山
作者：李寄
朝代：清
体裁：古风

今山天颇凉，南冈策吾杖。乔木布清荫，飞泉传静响。东风泛遥绿，草树波泱泱。细鸟兼飞跃，游戏长松上。物性无大小，各自遂天壤。所幸早知机，不受世俗奖。甘学逃学儿，见人缩其颡。青云卷宿心，沧海结今想。心事如江河，夏秋瀰澜长。譬病语途人，谁知我痛痒。有诗五百篇，自吟还自赏。
登山
作者：李寄
朝代：清
体裁：七言律诗

布帽芒鞋世外情，烟峦雪峤漫登临。江山易入文人掌，天地难酬壮士心。春醒梅魂溪吐艳，风开冰腹沼生音。游观自信胜游说，舌在堪为梁父吟。
登岭感兴
作者：李寄
朝代：清
体裁：五言律诗

夜霁春皆好，入幽山自深。吠声村犬接，敲句野僧吟。钓泽羊裘志，编诗甲子心。古人属百世，此意到如今。
登秦望山兼在道作
作者：李寄
朝代：清
体裁：五言律诗

高山晨在望，山路险而纡。白雪清流下，红花嫩叶初。杖扶诗胆壮，树荫坐情舒。绝顶展遐眺，晴空一镜如。
登西五台
作者：李寄
朝代：清
体裁：七言律诗

座外高台鸟外楼，登临白眼看神州。渭城春满人皆绿，太乙云生山欲浮。无地可为百姓哭，此天定要杞人忧。酒楼诗草吾侪事，百首千钟未肯休。
登邙山凤皇岭望嵩山
作者：李寄
朝代：清
体裁：七言律诗

凤皇台上望嵩巅，咫尺青葱映洛川。可惜不将游华舆，便中一了此山缘。三峰尚忆遥天外，二室虚悬晚照前。破费客程閒指点，中郎曾说似龙眠。
皋桥漫兴
作者：李寄
朝代：清
体裁：七言绝句

千载犹传有伯通，如今谁暇问诸佣。解从纸上寻高隐，庑下梁鸿老贷舂。
盱眙道上
作者：李寄
朝代：清
体裁：五言律诗

皇皇同贾客，百里倦人征。乱水妨人渡，荒田便马行。柳争春日态，雁去北方声。遥问山前垒，今知第一城。
睡起有感
作者：李寄
朝代：清
体裁：五言律诗

枕上白日过，梦中生事空。初完严老局，正遇羲皇风。山雨欲来黑，火云犹对红。如闻南亩叹，喝死供租庸。
瞻三峰
作者：李寄
朝代：清
体裁：七言绝句

高似削成标突兀，奇于隐处露精神。山中上下回环看，始识三峰面目真。
秋声
作者：李寄
朝代：清
体裁：五言绝句

秋声一片起，客绪又如何。我是无家者，思乡亦浩歌。
秋尽
作者：李寄
朝代：清
体裁：五言律诗

旅邸惊秋尽，绨袍又乞怜。低头趋矮屋，大笑向高天。雁过风凄切，云横岚接连。客心愁绝处，吟倚井梧边。
秦归仍寓山居庵追感有作
作者：李寄
朝代：清
体裁：五言律诗

孑孑他乡客，皇皇故国人。伤心三寄食，破胆独游秦。天屈离骚问，山容巢许邻。幔亭谋一席，终作子骞臣。
立秋后十日夜坐
作者：李寄
朝代：清
体裁：五言律诗

便觉秋无赖，偏怜雨及晨。数虫声对客，一叶落惊人。药力图心睡，□□报句新。诗成吟且笑，我有笔端春。
绍兴
作者：李寄
朝代：清
体裁：五言律诗

一郡春风拂，游人画里行。有情山抱郭，最便水穿城。小艇家家到，鲜风处处生。知章归隐后，千载鉴湖清。
经函谷关
作者：李寄
朝代：清
体裁：七言律诗

孤吟驴背逐纷纷，路簇征蹄乱晓云。百二关中曾未险，五千言后竟无人。遥遥山去连秦岭，滚滚尘飞及鸟群。却笑弃繻非壮志，高车驷马了终军。
经熊耳山
作者：李寄
朝代：清
体裁：五言律诗

熊耳峰何壮，诸山拥一尊。高将中岳并，远见三秦门。驴背风多大，衣前云可扪。纷纷罗列者，看去是儿孙。
经骊山
作者：李寄
朝代：清
体裁：七言绝句

闻说高楼夹路遮，楼头酒旆驻行车。如今鞭指笙歌地，蔓草斜阳无一家。
署中有怀终南
作者：李寄
朝代：清
体裁：七言律诗

饱食空斋懒过人，花閒树下百回巡。枝枝叶绿风翻背，个个蜂黄粉裹身。游借山图供睡览，诗凭药力助心神。三千里外吾能到，咫尺终南隔却秦。
自内埠渡伊水至辛店三十里，其閒崖壑甚佳
作者：李寄
朝代：清
体裁：五言律诗

地僻春能透，落花香满衣。渡桥因涧石，开店倚山厓。下走宽驴力，谋沽散客怀。鸣禽如报我，此地可茅斋。
自号昆崙山樵戏题二绝
作者：李寄
朝代：清

拂衣罢试卧柴门，燕赵悲歌气尚存。闻说昆崙压太白，今昆崙压旧昆崙。醉卧当垆不肯回，相公促数使人催。杖头经岁无钱挂，一石输君笑口开。
自号昆崙山樵戏题二绝·其一
作者：李寄
朝代：清
体裁：七言绝句

拂衣罢试卧柴门，燕赵悲歌气尚存。闻说昆崙压太白，今昆崙压旧昆崙。
自号昆崙山樵戏题二绝·其二
作者：李寄
朝代：清
体裁：七言绝句

醉卧当垆不肯回，相公促数使人催。杖头经岁无钱挂，一石输君笑口开。
自越反寓绮山精舍
作者：李寄
朝代：清
体裁：五言律诗

入门山接待，一榻慰苍凉。芟草蚊无室，浇花蝶有粮。西湖犹在眼，禹穴未开囊。细理兹山水，消磨夏日长。
自遣
作者：李寄
朝代：清
体裁：五言律诗

西风撼庭木，秋晚客心惊。老叶不肯下，群鸦何故鸣。自吟无限韵，寄食免劳生。多少乘舆者，传呼夜亦行。
舜山失路
作者：李寄
朝代：清
体裁：五言绝句

易失空山路，仓皇野水边。草坡牛自食，牧童何处眠。
舟发旧县雨泊复行
作者：李寄
朝代：清
体裁：五言律诗

二月淮水绿，兹游喜再逢。半帆风力稳，群树雨声浓。鱼贱倾篮买，舟行起碇从。沧波相对浴，白鸟巧仪容。
舟行望荆山
作者：李寄
朝代：清
体裁：七言绝句

舟前雨暗接天遥，不见荆山意寂寥。猎猎风将云幕捲，故人天外手相招。
萧山县雨望
作者：李寄
朝代：清
体裁：五言律诗

信宿萧山县，初谙越地情。面容边海恶，土语过江生。小艇穿罾过，驯牛放鼻行。望边添雨景，蓑笠饷春耕。
虎丘山塘
作者：李寄
朝代：清
体裁：五言律诗

蔷薇连架艳，菡萏一庭幽。香蝶花中出，螫蜂叶上游。西陵桥骏马，桃叶渡轻舟。意外成佳醉，当垆当蒯缑。
行次白杨镇登观音阁
作者：李寄
朝代：清
体裁：七言律诗

征鞍才解便登台，旬日尘襟此顿开。细麦层层青作浪，浮云滚滚白成堆。山晴树色如相见，风逆花香不肯来。多谢黄鹂能鼓吹，诗肠瘦尽句还裁。
西施山戏占
作者：李寄
朝代：清
体裁：七言绝句

鲁国君臣燕雀娱，共言尝胆事全无。越王自爱看歌舞，不信西施肯献吴。
西湖二首
作者：李寄
朝代：清

泼黛堆蓝景一新，是天有意画良辰。烟丝嬲树如游妓，春气蒸山似醉人。狼籍花香蜂使泼，浪传风信鹊矜神。孤吟我笑苏和仲，散艇鸣金趣未真。画舫香舆共此时，喜他点缀景相宜。梨花月醉当歌扇，杨柳风颠到酒旗。湖换波光留倦屐，山援游例勒新诗。如今我是林和靖，可妻孤山梅一枝。
西湖二首·其一
作者：李寄
朝代：清
体裁：七言律诗

泼黛堆蓝景一新，是天有意画良辰。烟丝嬲树如游妓，春气蒸山似醉人。狼籍花香蜂使泼，浪传风信鹊矜神。孤吟我笑苏和仲，散艇鸣金趣未真。
西湖二首·其二
作者：李寄
朝代：清
体裁：七言律诗

画舫香舆共此时，喜他点缀景相宜。梨花月醉当歌扇，杨柳风颠到酒旗。湖换波光留倦屐，山援游例勒新诗。如今我是林和靖，可妻孤山梅一枝。
见打鱼者漫与
作者：李寄
朝代：清
体裁：五言律诗

此辈易为侣，嗟余只一身。结花为老友，对月共三人。力少耕田秫，童无捲钓纶。不如逐渔子，交手数鲜鳞。
观蜜蜂采花
作者：李寄
朝代：清
体裁：五言律诗

群蜂矜苦采，一日几回来。性泼香浪藉，声喧蝶避开。花花更互入，股股再三堆。毕竟他人用，徒然竭尔才。
许昌道中
作者：李寄
朝代：清
体裁：七言绝句

春风难慰此飘蓬，路入中州处处同。旅麦野棠荒集上，马铃车铎滚尘中。
访锦石上人静空蒙留宿
作者：李寄
朝代：清
体裁：七言绝句

公然行径是游僧，处处春风问掌亭。是我故交俱冷尽，白莲社里眼偏青。
读直方兄诗稿赋赠
作者：李寄
朝代：清
体裁：七言律诗

君诗可喜鲍兼庾，俊逸清新出口殊。快句自矜堪退虏，高吟不识有呼租。推敲一字应师父，冰雪千篇独饷吾。可惜病思焚笔砚，不然浣手叙三都。
谒净慈豁和尚
作者：李寄
朝代：清
体裁：七言绝句

寻师不费草鞋钱，稳住西湖水一湾。欲识德云真面目，只须终日对青山。
谒希夷像
作者：李寄
朝代：清
体裁：七言绝句

峡口猿啼与鸟啼，白云终日护希夷。如今驴背无由堕，正是先生熟睡时。
赠王子明
作者：李寄
朝代：清
体裁：五言律诗

一忍游斯世，穷冬境自春。学能安素位，诗不怨骄人。家破非缘已，朋来肯诉贫。吾天期重荷，百鍊到君身。
越城早发
作者：李寄
朝代：清
体裁：五言律诗

张镫颠倒起，便出主人门。星影辨翠树，口声唤远村。蹇驴蹄易失，饥客腹常喧。既在征途上，劳生不必论。
过伯蕃即事
作者：李寄
朝代：清
体裁：七言绝句

自扫空庭一夜花，坐移槐树绿阴斜。炉边此夕添佳话，风堕枯枝凑煮茶。
过新庵小步
作者：李寄
朝代：清
体裁：五言律诗

失陪僧告罪，行坐任吾真。树蚁缘成路，花蜂食遍春。鸟言清可译，松貌肃如宾。兹幸无拘礼，周旋我损神。
过汝州西四十里，自此皆山驿骑行，山上漫成
作者：李寄
朝代：清
体裁：七言绝句

缓辔宽缰过坦途，高高下下乱山初。句成最恨蹄前失，惊破诗魂是蹇驴。
过灵璧吊虞美人墓
作者：李寄
朝代：清
体裁：古风

项王溃围出，虞姬以死别。人日儿女态，惓恋难决绝。女子如虞姬，何其反撇脱。吾知乌江刎，定为姬所激。不然渡江东，犹是王一国。晨过灵璧郊，英风起路侧。停骖阅古碑，吊此贞烈魄。尽洗儿女语，恐辱丈夫节。好奇太史公，竟失其本末。空传美人草，千载有遗血。
过苏季子故里
作者：李寄
朝代：清
体裁：七言律诗

铮铮游说推苏季，茂畛仪睢孰与俦。三寸舌翻天下局，十封书结暴秦仇。当时独有从新策，可惜全无善后谋。刺股只从金起见，阴符原欠揣摩周。
过酒家
作者：李寄
朝代：清
体裁：七言绝句

犹见桥边旧酒垆，十年兴不似当初。纵拌数斗王公酒，肯换师官经丈书。
返自盘车岭口占
作者：李寄
朝代：清
体裁：七言绝句

日苦悤悤数问人，峰尖溪尾错行程。今朝认定来时路，一意看山自在行。
进盘车岭七十里，访灵哲大师
作者：李寄
朝代：清
体裁：五言律诗

言入深山去，先占秦望云。晴看峰不帽，热验草如焚。问路停行客，探溪乱水纹。赖兹茶笋市，荒谷有人群。
途中追感
作者：李寄
朝代：清
体裁：五言律诗

尚子原无累，经年逐马尘。息心空望岫，免饿幸依人。盛发风何怒，搓牙木有神。几回思买隐，自哂许由贫。
途次宿州有感
作者：李寄
朝代：清
体裁：七言律诗

暮春日日著征衫，路过中州语渐谙。起伏山皆趋泗上，阴晴天已入江南。人前壮气今都尽，马后征尘最不堪。自笑游秦惟舌在，好吟梁父伴瞿昙。
途次杞县吊祖士雅
作者：李寄
朝代：清
体裁：五言律诗

雍丘怀祖逖，慷慨复中原。一旅人心系，孤身豫土存。北藩无邵绩，并镇失刘琨。犄角人俱尽，狂胡誓独吞。
途次杞县吊祖士雅
作者：李寄
朝代：清

雍丘怀祖逖，慷慨复中原。一旅人心繫，孤身豫土存。北藩无邵绩，并镇失刘琨。犄角人俱尽，狂胡誓独吞。
道上口占
作者：李寄
朝代：清
体裁：七言绝句

暂憩征鞍道路中，世閒公道是春风。破垣废井苍苔合，无主桃花分外红。
鄢陵道中
作者：李寄
朝代：清
体裁：五言律诗

朝暾媚平陆，一路草新齐。村犬追驴吠，林禽背客啼。此行真草草，无事亦栖栖。为有男儿志，征尘尽日迷。
重来山居庵
作者：李寄
朝代：清
体裁：五言律诗

爱兹山气爽，兼访旧僧房。不一秋林色，偏多晚稻香。静禽安笑语，熟犬绕衣裳。别后苍苍竹，窗前几个长。
重次濠城
作者：李寄
朝代：清
体裁：五言排律

天意倾元运，黎民正倒悬。沛丰占王气，谯宋识星躔。云护真龙起，谋资一剑先。剪除狼虎尽，衽席孑遗全。洗足驱群勇，张罗服众贤。岂知尘扰扰，早已念惓惓。日月光辉始，山河洗濯然。偏安闻蜀汉，薄伐待周宣。鼎卜东都日，期踰入百年。再浮淮泗棹，目断古城边。
野步
作者：李寄
朝代：清
体裁：五言律诗

旅窗真闷极，晚斋望秋来。溪水拖烟尾，山峦曝雨腮。独行歌兴逸，一笑客愁开。今夜中秋月，谁人送酒杯。
野步
作者：李寄
朝代：清
体裁：七言律诗

荒径寒林信步来，影同鸿雁共徘徊。麦苗细雨偏能长，冰腹东风不易开。万里归来犹是客，一身衣食亦无才。却嫌多事林和靖，有鹤为儿又妻梅。
野步黄山隅
作者：李寄
朝代：清
体裁：七言律诗

萋萋径草绿新齐，怕损春光屐缓提。潮没小桥何处渡，花开野店有人携。犬惊怪客争来吠，鸟识幽人自在啼。两岸垂杨藏钓艇，却疑身入武陵溪。
钱塘江野渡遇盗
作者：李寄
朝代：清
体裁：五言绝句

江路不容刀，中流盗兴豪。索金知未厌，赠以句萧萧。
铁路乂
作者：李寄
朝代：清
体裁：古风

苍苍铁路乂，山水自相束。束之束不已，彼此俱不乐。閧然林薄閒，积怒遂一发。两急终两伤，波跳石迸落。久之筋力疲，各各自悔怍。水固坦而驰，山亦让而却。毕竟谁是非，冥心付寥廓。独怪岩前松，俯视带戏谑。枝风左右来，洋洋潇洒杀。灵公龛其前，龙虎俱就缚。水石妙音声，供养如天乐。分惠及旁人，刳胸淡领略。明晨蒙雾行，自哂清福薄。
长日倦甚因书所见
作者：李寄
朝代：清
体裁：五言律诗

与僧为眷属，最好是清斋。白煮松花蕈，青烧□落柴。摊书长日盹，念佛一堂俳。村极诸男子，兹辰恶我怀。
閒居
作者：李寄
朝代：清
体裁：七言律诗

锦葵树树开皆好，木槿朝朝色可怜。径蝶蕊香俱散乱，近人花朵更鲜妍。虫丝罥蕊何无赖，蜂嘴噙香便落魂。整日花前勤打点，抚摩佳树作儿孙。
除夕
作者：李寄
朝代：清
体裁：七言律诗

遥天泼墨浸松根，乔木群吟里寺门。静剔琉璃当白昼，诗和梵呗送黄昏。三年爆竹天涯过，此夕闻钟夜半飧。清福支公能惠我，独惭寄食累先魂。
除夜
作者：李寄
朝代：清
体裁：七言律诗

讨债追呼到佛庐，也知此事不饶余。曾追风雨重阳句，原少桃花人面书。佳节每因消渴错，閒人难得长公如。堪怜四十今年是，事事都除诗未除。
雨后再登蕺山
作者：李寄
朝代：清
体裁：七言律诗

东风全捲长空雨，无数峰岚向我开。贺监湖光相接去，禹陵山色直飞来。天披一幅云林画，人少当年范蠡才。蕺草已无根可采，苍茫犹为越王哀。
雪后寄怀汤伯蕃
作者：李寄
朝代：清
体裁：七言律诗

风叫云围一草庐，了无人到问菇芦。空林跌地一声雪，野水依蒲几点凫。即景无诗因病废，登山有杖胜儿扶。寻梅我是襄阳孟，郑五桥边得句无。
顾山山茶和昆山顾潜
作者：李寄
朝代：清
体裁：七言律诗

闻说昭明植甚真，孙枝犹见昔时春。废兴一物非无数，呵护千年定有神。狂客醉呼汤般若，恶奴狠踏瓦乌鳞。激成斫伐由吾辈，莫怪山僧太俗人。
颖桥
作者：李寄
朝代：清
体裁：五言绝句

古集荒如此，行人过亦哀。春风如不及，桃李一时开。
题虎丘
作者：李寄
朝代：清
体裁：五言绝句

烟霞留过客，日月促乾坤。今古山如此，登临几换人。
飞来峰
作者：李寄
朝代：清
体裁：五言律诗

山根连上竺，石骨漱空潭。冷冷四时雨，鲜鲜终日岚。□讹来灵鹫，恶道凿瞿昙。我到兹峰下，先怀邵古庵。
鹌鹑篇
作者：李寄
朝代：清
体裁：古风

有隼逐鹌鹑，皇回见人投。两翩塌地飞，拍拍如有求。主人顿起怜，手援置案头。为之许长久，即向僮仆谋。先有鹦鹉鸟，鸟去笼在否。其笼颇宽敞，堤防事事周。谅无狐狸患，鹰鹘眼敢偷。安顿使得所，于我心无忧。胡为忽僵仆，转侧向两眸。羽毛蹙一片，细腿如茧抽。伤哉胆惊破，痛定魂难收。剪纸招其归，书符骗其雠。炬火熨其体，温汤暖其喉。腹伸渐趯趯，抖擞何赳赳。悍气欲赴斗，老拳应无俦。悬之廊檐下，群雀远啾啾。明日复来视，头破血迸流。往来满笼撞，思飞无时休。诫以勿复尔，斯笼可优游。外物既不干，饮啄免力搜。粲粲白粱粟，涓涓泉满瓯。向者浪跳跃，几几饱鸺鹠。今胡不少慰，留滞胜戈矛。物性卒难改，放之无怨尤。为谢敝笼窄，任尔天衢游。
黑石渡
作者：李寄
朝代：清
体裁：七言绝句

清晨趱路我停骖，烟景佳时眼便贪。两岸青山回洛水，风帆树里认江南。
书武侯传
作者：李寅
朝代：清

寤想宗臣握帝图，盟心无地不艰虞。运移京国方扶汉，力竭西南更托孤。纵使河山分鼎足，忍教正朔委当涂。可知空谷龙蟠日，莘野躬耕道自符。
书邺侯传
作者：李寅
朝代：清

衣白山人现宰官，每参帷幄系危安。但清河朔风尘易，欲扫宫庭枳棘难。战伐有功身屡退，副储无恙魄犹寒。平生漫托神仙术，绝胜华阳早挂冠。
云阳道中初见杨花
作者：李寅
朝代：清
体裁：七言绝句

雨馀山气夕阳衔，柳絮濛濛逐去帆。有客江潭怨飘泊，东风莫遣到征衫。
钱子湘过别
作者：李寅
朝代：清
体裁：五言律诗

积霭蔽晴晖，相逢忽启扉。竹边移旧榻，花里换春衣。馔值黄鱼出，帘当紫燕飞。留君应未得，风雨送将归。
江西某县大堂联
作者：李寅清
朝代：清
体裁：联

管百姓须爱百姓；要一钱不值一钱。
天津关晓发
作者：李寅熙
朝代：清

侵晓眠难稳，频呼倦仆膺。严程凭马力，残月见衣棱。关近更催鼓，桥浮板滑冰。道旁卖浆者，镫火已宵兴。
春日忆故园游好
作者：李寅熙
朝代：清

轣辘轮蹄久倦游，啖名无益合归休。劳生行役鱼赪尾，小技文章豕白头。南郭有竽仍寄食，北平无命到封侯。烟波一勺鸳湖水，有约终当买钓舟。
冬日晓望
作者：李富孙
朝代：清

郡闵凌虚福地通，四围烟景晓濛濛。寒山远绕孤城外，废塔空撑古寺中。水净鸥沙随上下，云开雁路各西东。天涯迢递增惆怅，无限霜林映冷枫。
岳倦翁家祭铜爵
作者：李富孙
朝代：清

金陀坊冷溯悲风，旧物流传纪倦翁。千载英雄如此少，一家异数与谁同。湖山难雪歼仇恨，俎豆堪酬报国忠。太息粹编留轶事，摩挲铭字思无穷。
鹰窠顶观日出歌
作者：李富孙
朝代：清

东南泽国横神山，迤逦绵亘无涯垠。鹰窠之顶势萃嵂，但见众峰罗列如儿孙。秋来木叶脱，崭然露孱颜。狮头岩接九曲径，天风蓬勃难跻攀。披衣振策凌绝磴。目极巨浸连弯环。惟兹十月逢合朔，黄白同度氐角间。归墟掣泄晨光动，熹微倒影扶桑暾。哉生一魄但隐见，空中摩荡蛟龙渊。须臾红霞冲万丈，精光迸出白玉盘。砉然劈开乌与兔，波涛汹涌跳双丸。银澜沈壁彩，雪浪翻金盆。玉树琪花互掩映，蓬壶瑶阙纷烟煴。参差岛屿散奇绮，目之所注移神魂。何须访泰岳、蹑崇峦、登日观、窥天门，即此海峤临汤谷，已觉波云灿烂上下相吐吞。嗟彼祖龙思东渡，射蛟鞭石心烦冤。浮天浩淼不可室，沙中一柱徒空存。若木枝拂神仙窟，凭高遐瞩称奇观。天鸡三号旦复旦，饱看羲和策驭山之巅。
挽曾国荃联
作者：李寿芝
朝代：清
体裁：联

自去年以薄宦来太行山前，每闻父老讴思，犹啧啧称我公抚晋时，竭虑殚精，方伟矣救亿万家许多性命；哭今日之元戎于廉康城里，回想江淮糜烂，特兢兢与文正勤王事，同心戮力，乃卓然立千百载不朽勋名。
京师长沙邑馆
作者：李寿蓉
朝代：清
体裁：联

何人当贾傅才名，忆江上祠堂，万里每萦香草梦；此地是燕山旧址，愿湘中子弟，大家争折桂枝来。
但子锡
作者：李寿蓉
朝代：清
体裁：联

近荷花生日而亡，人如南海仙童，堕地真成廿年梦；祔栗树祖茔以葬，我识西河隐痛，含饴将慰九原心。
何伯源比部
作者：李寿蓉
朝代：清
体裁：联

旧雨梦春明，从君老宿论文，弹指今逾廿年事；故山沉暮景，念我伯兄同岁，伤心俱是九原人。
倪夫人
作者：李寿蓉
朝代：清
体裁：联

大家膺富贵，经仳离中道而来，感廿年前烽火江东，烟尘蓟北；内政寄封疆，属报答平生之会，惊万里外西风叶落，南海莲枯。
傅青余方伯
作者：李寿蓉
朝代：清
体裁：联

读书守道，湘上闲居，惊刹时怪鵩栖门，故国传赍迁客恨；陈臬开藩，河南遗爱，属今日哀鸿遍野，济川犹望使君才。
儿妇
作者：李寿蓉
朝代：清
体裁：联

半生飞絮托微波，念诸乳燕氋氃，倚柱悲歌联当哭；两地秋风吹落叶，听到哀蝉呜咽，踞床枯坐且吞声。
冯淑人
作者：李寿蓉
朝代：清
体裁：联

中朝首座太夫人，尊陪南岳，记春来桃熟，抠衣五茀堂前，犹询寿母起居，寝阁沉深低落日；当代高门旧名氏，亲叩西平，溯老去椿灵，酹酒百花洲上，重感使君恩遇，江楼凄恻送慈云。
冯淑人
作者：李寿蓉
朝代：清
体裁：联

廿四番花信春风，愿乞灵于下降仙姝，且留珩佩；十万贯俸钱今日，恨无命与壮游夫婿，同到琼州。
刘夫人
作者：李寿蓉
朝代：清
体裁：联

家去湘西，夫君五马腾骧日；春归海上，仙子孤鸾缥缈时。
刘琴舫同年
作者：李寿蓉
朝代：清
体裁：联

玉堂遗恨六七年，到伏枕呻吟，回首未忘天上事；珠树迟生两三尺，听绕棺啼哭，伤心无限眼中人。
吕画堂太史同年
作者：李寿蓉
朝代：清
体裁：联

萧然瀛岛十余年，空花在水；凄绝韩陵一片石，香草思君。
吴南屏孝廉
作者：李寿蓉
朝代：清
体裁：联

一息尚存，当朋辈周旋，犹谆谆以金石简编为念；千秋怅望，想精魂依恋，常隐隐在江衡蘅芷之间。
周太夫人
作者：李寿蓉
朝代：清
体裁：联

生平奉祖母以逮阿姑，每戒旦晨兴，茶手不忘支晚岁；长君由翰苑而迁谏院，奈通明夜奏，草心无力驻春晖。
周夫人
作者：李寿蓉
朝代：清
体裁：联

省夫人梅阁名家，冰雪萧条，鹤子飞传折梅信；望大士莲台仙境，烟波缥缈，鸳俦凄断爱莲情。
周茀生大令
作者：李寿蓉
朝代：清
体裁：联

对酒燕市，论文鹄山，廿载以来，旧雨如梦；宿惠蒲鞭，新阴棠舍，五日而去，春风正寒。
和州罗甫生直刺
作者：李寿蓉
朝代：清
体裁：联

关外孤征，剑胆琴心万里道；历阳遗爱，山光江气数间楼。
唐薇阶同年
作者：李寿蓉
朝代：清
体裁：联

金门射策廿年还，君亦牢愁，空回首玉堂天上；鄂渚同舟几人在，我今临吊，莽伤心芳草江南。
堵太淑人
作者：李寿蓉
朝代：清
体裁：联

杭州经万险而来，回思中道仳离，仗力保忠臣门祚；壮节与九原相见，垂问长君成就，对钦承名父家声。
定王台联
作者：李寿蓉
朝代：清
体裁：联

有远孙绍汉四百载宗祊，只余贫国分藩，剩与筑台望慈母；向何处访景十三王茅土，除却河间好古，独来酾酒奠斜晖。
家麓生二尹
作者：李寿蓉
朝代：清
体裁：联

故山宗族，宦阁宾朋，疾病每相扶，十载旧游停鄂渚；晚岁樵渔，少年戎马，功名殊未竟，一官遗爱在巴河。
山西湖南会馆联
作者：李寿蓉
朝代：清
体裁：联

霜威出塞，云色渡河，李太白咏三晋遗风，今日犹如昔日否；汉口夕阳，洞庭秋水，刘长卿写两湖好句，此乡得似故乡无。
左子重孝廉
作者：李寿蓉
朝代：清
体裁：联

其人具迈越时辈之才，结想千秋，窘步已于蓬岛路；乃翁正勤劳王事之日，思亲万里，孤魂应到玉门关。
左松年明府
作者：李寿蓉
朝代：清
体裁：联

此良吏才，经十载星霜，湛冥鹄渚；增远人痛，正满天风雪，惨澹鸠江。
平江节母李太夫人
作者：李寿蓉
朝代：清
体裁：联

以合肥寿母双旆瑶池，桃宴倘相逢，旧雨金兰谈子舍；念昌水宗人廿年珂里，板舆今不御，春风斑竹冷君山。
彭丽松朝议
作者：李寿蓉
朝代：清
体裁：联

数十年来担壮怀欲了事，抚满庭兰桂，家居方老福增修，湘中大吏陈言，重宴鹿鸣，为寿期如一乡愿；千余里外寄耋学所著书，道末景桑榆，身后以哀词见属，江上远人生感，过承雅爱，报公惭负九原知。
徐太夫人
作者：李寿蓉
朝代：清
体裁：联

与赠公饷西江练卒之劳，一角孤烟，遗烬未忘诸父老；忆先母受南州高士之吊，寸心千里，生刍还奉太夫人。
徐渔城先生
作者：李寿蓉
朝代：清
体裁：联

平生以先辈自期，有道传经，闻者当兴百世下；早岁与长公相厚，同悲失怙，凄然只在十年间。
恽畹香封翁
作者：李寿蓉
朝代：清
体裁：联

香供生佛万家，退迹禅林，悟到皈依临佛日；草长暮春三月，摧心游子，劝加珍重报春晖。
扬州湖南会馆戏台
作者：李寿蓉
朝代：清
体裁：联

廿四桥月夜箫声，好向此间听取；一再鼓湘灵瑟韵，如从天上飞来。
挽丁懋郇茂才
作者：李寿蓉
朝代：清
体裁：联

堂上则两老俱存，剧怜死别新婚，黄土不埋千尺恨；地下与伯兄相遇，回忆残更古寺，青灯独照九泉阴。
挽夏芝岑观察
作者：李寿蓉
朝代：清
体裁：联

正西江柳色新时，回首旧游，人空白社；只南国棠阴浓处，怆怀遗爱，我亦苍生。
挽左宗棠联
作者：李寿蓉
朝代：清
体裁：联

风静诸边，海外识中朝人物；星寒五丈，湘阴开丞相祠堂。
挽杨某
作者：李寿蓉
朝代：清
体裁：联

同是白头人，记十五年时，识我在岳阳楼下；那堪黄叶地，偕二三朋辈，吊君于贾傅祠前。
挽汪某联
作者：李寿蓉
朝代：清
体裁：联

人如黄菊凋残，会中酒寒深，秋黯园林病司马；我亦青莲摇落，念解衣情重，春沉潭水哭汪伦。
挽温琴舫
作者：李寿蓉
朝代：清
体裁：联

金石依然，洒泪重摹秦相碣；人琴何在，伤心独过海王宫。
挽郭嵩焘联
作者：李寿蓉
朝代：清
体裁：联

卌年为文字旧交，忆江上同舟，南岳神仙人亦老；万感共艰难时事，属山阳闻笛，西河悲痛我如公。
曹太夫人
作者：李寿蓉
朝代：清
体裁：联

值天孙渡河桥先日以生，夜月机丝，断杼教成名御史；踪在家读汉书千载而后，秋风纱缦，传经望失太夫人。
曾夫人
作者：李寿蓉
朝代：清
体裁：联

相勋伯为海内柱石之臣，万里河南，呜咽水声琴里曲；教郎君皆席上琳琅之选，三春堂北，凄凉心事手中衣。
曾忠襄公
作者：李寿蓉
朝代：清
体裁：联

曾许我为天下有用之才，琴曲负知音，今日漂流江上水；将谒公于阶前盈尺之地，药言期报称，大星惊陨石头城。
曾沅甫宫保五十
作者：李寿蓉
朝代：清
体裁：联

天特以黄发相加，自李邺侯退归衡岳而来，刚当一万八千日；公肯为苍生再出，到文潞国征起洛阳之岁，还报九重三十年。
朱朗山副转
作者：李寿蓉
朝代：清
体裁：联

江南戢桑梓烟尘，经三十年仕宦升沉，都成幻境；湖上脱荷花世界，就几百里士民歌泣，犹拜生祠。
朱药舲员外
作者：李寿蓉
朝代：清
体裁：联

年来惜好友凋零，更回思少日旅居，伴我孤吟旧同舍；老去发慈兄悲痛，且闻道秋风野哭，感君阴德半穷檐。
李云章大令
作者：李寿蓉
朝代：清
体裁：联

罨湘城匹马辞乡，登第不胜怀，十载春明怨牢落；莽晋水哀鸿满地，活民将有赖，一天秋月黯盂兰。
李太夫人
作者：李寿蓉
朝代：清
体裁：联

宰官堂上，萱草年深，骤游子寒心，缝线泣三春去矣；王母庭中，桂花秋冷，想慈颜瞑目，舞衣见千里归来。
李夫人
作者：李寿蓉
朝代：清
体裁：联

夫君逝矣，凄凉八九流年，教孤儿能读父书，相见夜台当破涕；内政纷然，感触万千愁绪，念先母过劳慈线，未枯春草各寒心。
李淑人
作者：李寿蓉
朝代：清
体裁：联

望夫君五马驰驱，病损年华，祈药月中无限憾；送仙子孤鸾缥缈，凄凉雨夜，落梅江上不胜寒。
李筱荃尚书六十
作者：李寿蓉
朝代：清
体裁：联

等温公在洛耆年，全楚陈欢，堂上加使君寿母；先庾亮登楼月夜，仲篪声祝，天下知元老敬兄。
杨勇悫公
作者：李寿蓉
朝代：清
体裁：联

听野外轻雷送雨之吟，叹荩臣安不忘危，廊庙江湖，总关忧乐；记海隅秋水归风之会，过贱子凄然话旧，衣冠人物，深念生平。
杨太夫人
作者：李寿蓉
朝代：清
体裁：联

与长公历天涯沦落而来，寸草三春，游子相怜孟东野；惟贤母当海内亲知之吊，生刍一束，昔人我愧徐南州。
杨礼南同年之弟殉难越隽
作者：李寿蓉
朝代：清
体裁：联

左雕弓，右劲箭，平生跌宕，何等男儿，寒日薄邛崃，被血身先敢死士；上老母，下遗孤，后事苍茫，仗君兄弟，悲风叩荆树，伤心我亦过来人。
梁师母凌太夫人
作者：李寿蓉
朝代：清
体裁：联

十年梁木感师恩，记拜母登堂，尚有泪洒庭前高树；万里锦衣归子舍，当葬亲立表，恨无缘将墓下生刍。
梁湘帆大令
作者：李寿蓉
朝代：清
体裁：联

湘上读书之日，用廿余年天文地理深功，兵事亦能谙，劳苦行经万里道；鄂中作宰而来，有数十处水利堤工实政，舆情不胜慕，湛冥伤化九原人。
欧阳太夫人
作者：李寿蓉
朝代：清
体裁：联

为湘乡相国外姑，门户生辉，提瓮不忘荆布日；祝南岳夫人上寿，孙曾掩泣，开樽未到菊花天。
欧阳太宜人
作者：李寿蓉
朝代：清
体裁：联

有子能读父书，当禁署挥毫，荻管谅怀前日苦；将母尚劳王事，正乡闾养志，菊篱惊报朔风寒。
武峙东观察
作者：李寿蓉
朝代：清
体裁：联

先佛生一日而徂，历下林泉，都归幻境；与君别七年之久，汉阳云树，犹带离情。
汉口长沙会馆戏台联
作者：李寿蓉
朝代：清
体裁：联

画船烟雨下潭州，正此间檀板金尊，乐府翻成望湘曲；瑶琴清冷怀帝子，更隔岸梅花玉笛，天风吹送过江来。
汉口长沙会馆联
作者：李寿蓉
朝代：清
体裁：联

麓山之巅，湘水之滨，携剑倚苍茫，数前朝梅将功名，蒋侯威望；武昌以西，汉阳以北，凭栏瞰风物，想故国定王台榭，贾傅祠堂。
汉口长沙郡馆禹王宫戏台
作者：李寿蓉
朝代：清
体裁：联

东去浪淘沙，如闻乐奏湘渊，烟雨故乡来处；南薰风送曲，犹想歌赓舜陛，江山大地平时。
汉口长沙郡馆酒厅戏台
作者：李寿蓉
朝代：清
体裁：联

画船烟雨下潭州，会此间檀板金樽，乐府翻成望湘曲；瑶瑟空波延帝子，并隔岸梅花玉笛，天风吹送过江来。
江夏曾太夫人
作者：李寿蓉
朝代：清
体裁：联

看江楼黄鹤飞还，王母起居，天上颁来一品服；将月府白鸾骑去，姮娥问讯，人间经过百年秋。
沈夫人
作者：李寿蓉
朝代：清
体裁：联

左芬是太冲女弟，篇翰雍容，忍竟抛玉轴牙千，蓦归天上；仲姬为松雪夫人，瑟琴静好，恨不起珠冠羽帔，同到江南。
涂莘畬同年
作者：李寿蓉
朝代：清
体裁：联

阅十六年郎署光阴，回首京华，与我相怜共沦落；过重九日湘城风雨，关心游子，知君临殁最凄凉。
王子范同年六十
作者：李寿蓉
朝代：清
体裁：联

槐树门庭，斯民托荫；荷花世界，使君延年。
王晓莲方伯
作者：李寿蓉
朝代：清
体裁：联

曾辱以勇于任事相称，江海横流，何在可如知己愿；犹记得黯然魂消一语，湖山老去，后来无复见君时。
王槐青中翰
作者：李寿蓉
朝代：清
体裁：联

平生知己更无多，读秋霜蟋蟀之诗，剧怜季重工愁，安仁善病；薄命才人竟如此，得春水鲤鱼之信，争抑山阳痛哭，杜曲哀吟。
王莼农观察
作者：李寿蓉
朝代：清
体裁：联

阅四旬外几许年华，冰雪军中，炼骨早知名父子；记三载前一亲风采，烟波江上，寒心已作故交人。
王虚竹封翁
作者：李寿蓉
朝代：清
体裁：联

长安走马十年心，幸老泉见和仲成名，文章不负；巫峡啼猿数行泪，为道蕴讳谢公损馆，情状可知。
皮文舫同年
作者：李寿蓉
朝代：清
体裁：联

与吾父游于山水之间，低回竹屋蕉亭，风流昨日；适郎君归自岭海而外，检点诗筒酒榼，春去明朝。
盛蓉湘同年
作者：李寿蓉
朝代：清
体裁：联

莅鄂中为吾？生辉，属闻公子星轺，一片流声蜀江水；望海内与斯民造福，为报使君风烛，万家垂涕岘山碑。
聂亦峰观察之丧自粤东归长沙
作者：李寿蓉
朝代：清
体裁：联

孤榇自万里而归，依然故国山川，问何处葬君仙骨；诸子亦一时之秀，如此旧家门第，幸毋忘读乃父书。
范太夫人
作者：李寿蓉
朝代：清
体裁：联

双桂倚云栽，惜水部凋零，缝线剧伤慈母意；孤桐当闰厄，想泉台却恨，舞衣新见使臣归。
蒋王两内子墓石
作者：李寿蓉
朝代：清
体裁：联

如此青山，片石三生无限恨；是何黄土，十年双葬可怜人。
蓝山县宰丁翰泉兴圣寺寓斋
作者：李寿蓉
朝代：清
体裁：联

潇潇古寺，听惯钟鱼，经这番海国波涛，过来如梦；莽莽长途，翛然琴鹤，倩他日灞陵烟雨，笼住相思。
谢太宜人
作者：李寿蓉
朝代：清
体裁：联

其子则捧檄于外，其孙则捧匜于家，长日起居，人间天上；间吾母一年而生，后吾母一周而卒，惊风惨淡，江右湖南。
谭敬甫中丞亲家七十
作者：李寿蓉
朝代：清
体裁：联

避节制尊，讲十数年朱陈旧谊；为使君寿，展重九日黄花晚香。
谭泗荪别驾
作者：李寿蓉
朝代：清
体裁：联

海东盐筴，新试才华，遽沦淡水羁魂，万里飘零无限恨；江上石榴，黯销颜色，为念陇山亲舍，九原凄切竟何归。
贺夫人
作者：李寿蓉
朝代：清
体裁：联

正人间天上，碧月银虹，春冷不禁风，香影被霎时吹灭；尽南浦西山，珠帘画栋，江流无尽水，佩声从何处归来。
贺曾国荃50寿联
作者：李寿蓉
朝代：清
体裁：联

天教与黄菊同荣，视李邺侯退归衡岳而来，刚逢一万八千日；公肯为苍生再出，到文潞国征起洛阳之岁，还报九重三十年。
贺李鸿章妻寿联
作者：李寿蓉
朝代：清
体裁：联

三月上巳辰之前，六旬大庆；两宫皇太后以下，一品夫人。
贺李鸿章母八十寿联
作者：李寿蓉
朝代：清
体裁：联

福算晋八旬，任多子多孙，齐捧出王母碧桃，麻姑仙草；寿筵刚二月，看难兄难弟，正开到尚书红杏，宰相梅花。
贾傅祠联
作者：李寿蓉
朝代：清
体裁：联

少年有痛哭流涕文章，问西京对策谁优，惟董江都后来居上；今日是长治久安天下，喜南楚敝庐无恙，与屈大夫终古相依。
赠某公出塞联
作者：李寿蓉
朝代：清
体裁：联

奔万里尘沙，此地好盘金勒马；折一支杨柳，送君生入玉门关。
邓弥之观察
作者：李寿蓉
朝代：清
体裁：联

少时共湘上吟坛，境阅卌年，都成老大；新岁过江南讲院，缘悭一面，便了生平。
郭夫人
作者：李寿蓉
朝代：清
体裁：联

春梦当年，想缡结汾阳而后，驰驱万里，拚送夫君，雾鬓冷清辉，犹疑宝瑟分飞，别来无恙；秋声何在，正槎浮海上之时，缥缈三山，召还仙子，霓裳翻苦调，只恐琼楼深处，高不胜寒。
郭筠仙侍郎
作者：李寿蓉
朝代：清
体裁：联

卌年为文字旧交，忆江上同舟，南岳神仙人亦老；万感值艰难时事，属山阳闻笛，西河悲痛我如公。
鄂城中州会馆联
作者：李寿蓉
朝代：清
体裁：联

望乡思洛下才人，贾谊上书忧汉室；列坐话江南旧事，张仪无地与怀王。
鄂城曾文正祠
作者：李寿蓉
朝代：清
体裁：联

生平亲见范希文，念在狱时蒙被深恩，以未从海内诸君万里共驱驰为憾；自顾何如李供奉，登此山上肃瞻遗像，思无负我公当日千秋相期许之言。
鄂城湖南会馆
作者：李寿蓉
朝代：清
体裁：联

庀江汉杞梓之才，南国冠裳，多会于此；撷衡湘兰芷之秀，中兴豪杰，笃生其间。
金陵某庙戏台联
作者：李寿蓉
朝代：清
体裁：联

我辈乃水火刀兵余生，稽首效华岳三呼，同报君恩同报国；今日是长治久安天下，放胆唱升平一阕，半入江风半入云。
钟云卿方伯
作者：李寿蓉
朝代：清
体裁：联

东风杨柳万千条，从何绾住仙踪，尽乡里大家供奉；南海荔枝三百颗，记得别来情绪，对湖山无限凄凉。
长乐初将军
作者：李寿蓉
朝代：清
体裁：联

同大佛一日而生，清供香花，蜕骨西湖梅影瘦；辱儒将卅年相识，旧游文酒，伤心南海荔支斑。
长江水师提督李勇恪公
作者：李寿蓉
朝代：清
体裁：联

楚将领犀军万余人，经血战苦辛，问江上多年旧部；崧生先马齿廿一日，极声名隆贵，是陇西当代勋臣。
阎太夫人
作者：李寿蓉
朝代：清
体裁：联

贤母当耄耋之年，犹手抱遗经，教诸子春秋大道；长公具显扬之愿，奈心摧慈线，泣孤臣风雨寒江。
陈夫人
作者：李寿蓉
朝代：清
体裁：联

当夫君战历黔南，万里共艰难，英荡节摧江上泣；就公子养迎楚北，三春莽萧瑟，蟠桃花落雨中寒。
静宜十五亡女
作者：李寿蓉
朝代：清
体裁：联

姊妹与之亡，自初生而汝母即捐，福命苦矣；儿女安所恋，惟将死以其婿见托，情辞惨然。
鹦鹉洲湘人竹木公所
作者：李寿蓉
朝代：清
体裁：联

送江水兮东流，一片芳湘，无限因依杜蘅草；浮洞庭而南下，万间广厦，此中多少栋梁材。
黄节母罗悟缘老人
作者：李寿蓉
朝代：清
体裁：联

班管生涯，历八十五年间冰霜惨澹；瑶池归路，值重三半月后风雨凄凉。
黄虎卿观察
作者：李寿蓉
朝代：清
体裁：联

与君同谱，廿载而还，相逢鄂渚春风，蓦地凄凉蒿里曲；有母在堂，八旬以上，无那广陵秋雨，孤魂依奉板舆归。
挽郭嵩焘联
作者：李寿骥
朝代：清
体裁：联

奉使破巨海数万里洪涛，筹国孤衷，青史待编名宦传；讲学综列代诸大家精蕴，儒林共仰，白云惨淡老人峰。
贺县醮坛联
作者：李少白
朝代：清
体裁：联

破城四月，荡寇三年，普度值中秋，剩几家寡妇幼儿，麦饭纸钱闻夜哭；坠魄一朝，遗民再世，沉冤逢浩劫，看今日荒烟蔓草，金铙法鼓动秋悲。
题程序伯画山楼图
作者：李尚健
朝代：清

幼舆丘壑少文居，染翰沈吟晚眺馀。镇日画山山似画，一帘空翠夕阳疏。烟林供养足幽居，淡淡山容墨戏馀。画里逃禅堪自适，何妨高士世情疏。
题程序伯画山楼图·其一
作者：李尚健
朝代：清

幼舆丘壑少文居，染翰沈吟晚眺馀。镇日画山山似画，一帘空翠夕阳疏。